
Pagerbimas buvusio Prorektoriaus prof. 
Bl. Čėsnio ir pasitraukusių prof. V. Če- 
pinskio ir Evangelikų Teologijos 
Fakulteto profesorių 


Š. m. spalio mėn. 24 d. Universitetas suruošė atsisveikini- 
mo ir pagerbimo arbatėlę buvusiam Prorektoriui prof. Bl. Čės- 
niui ir pasitraukusiems prof. V. Čepinskiui ir Evangelikų Teo- 
logijos Fakulteto profesoriams P. Jakubėnui, K. Kurnatauskui 
ir V. Gaigalaičiui. 

Arbatėlės metu p. Rektorius pasakė šią kalbą: 

„Esame susirinkę mūsų profesūros šeimoje atsisveikinti su 
keliais mūsų brangiais kolegomis, kurie mus palieka arba iš viso 
išeidami iš mūsų tarpo, arba pasitraukdami iš tos ypatingos 
vietos, kurią jie mūsų tarpe iki šiol buvo užėmę. Deja, iš viso 
mes retai sueiname į bendras akademines sueigas draugiškiems 
santykiams palaikyti. Šiuo atžvilgiu mes esame atsilikę nuo 
daugelio kitų universitetų. Susitinkame visumoje tiktai per iš- 
kilmingus posėdžius, šiaip gi tiktai arba fakultetinėmis, arba 
įvairiomis darbo grupėmis ir kolegijomis. "Tad malonu mums 
pasinaudoti šia reta proga ir savo tarpe laisvai valandėlę pra- 
leisti ir su mūsų brangiais draugais, kurie mus palieka, drau- 
giškai atsisveikinti. Man gi, kaip Rektoriui, leiskite keliais žo- 
džiais pareikšti ne tiktai mano asmeniškus, bet mūsų visų jaus- 
mus šiems mūsų draugams, su kuriais likimas mus verčia atsi- 
sveikinti. 

Šių kelių draugų tarpe pirmą vietą skiriu draugui prof. 
Vincui Čepinskiui. Mūsų jauno Universiteto gyvenime 
jis buvo tris kartus renkamas Rektoriumi, iš viso penkerius 
metus mums vadovavo, ir jei netapo Rektoriumi dar ketvirtai 

kadencijai, tai tik todėl, kad per rinkimus 1933 metais jisai, 
gavęs balsų daugumą, pats nesutiko išrinkimo priimti. Be to 
jis, kaip Švietimo Ministeris, kurį laiką buvo mūsų Universi- 
teto tarnybiniu šefu. Pagaliau, kaip Steigiamojo Seimo narys, 
jis buvo vienas tų, kurie paveikė Universiteto įsteig:mą. Pro- 
fesorius, mokslininkas, pedagogas jis buvo prityręs ir rimtas. 
Jo asmeny Universitetas turėjo tvirtą mokslo pajėgą. Mes jį 
vertinome ir gerbėme. Prof. V. Čepinskio netekimas mums yra 
smūgis, jo išėjimas padaro mūsų eilėse žymią spragą. Tačiau 
aš pasakyčiau ne visa, jei aš paminėčiau tiktai jo profesines 
kvalifikacijas ir jo eitas Universitete pareigas, kurias, tiesa, 
jis visuomet ėjo garbingai, rimtai ir sumaniai. Nemažiau mes 
jame vartiname žmogų ir būdą, — žmogų švarų, tiesų, nuošir- 
dų, žmogų, kurio darbai buvo pagrįsti įsitikinimais, kuris, kar- 
tais ir pasikarščiuodamas, buvo visuomet teisingas, humaniškas, 
nekenčiąs melo ir klastos; jei kartais dėl savo temperamento 
jis su kuo ir susiginčijo, jei jis ir būtų galėjęs turėti priešų, tai 
vis dėlto nebuvo žmogaus, kuris, jį pažinęs, jo negerbtų. Pyot. 
V. Čepinskis, tai žmogus moksliškai ir sociališkai jautrus moks- 
lininkas ir drauge visuomenininkas, abiem atžvilgiais žymus ir 
aukštai vertingas. Mūsų profesūros eilėse jis yra vienas ryš- 
kiausių ir garbingiausių asmenų. Jį, išeinantį iš Universiteto, 
lydi mūsų gili ir nuoširdi simpatija. Mes jam esame ir liksime 
dėkingi ir Vytauto Didžiojo Univeristeto istorijos lapuose jo, 
Rektoriaus Vinco Čepinskio, vardas bus minimas su pagarba, 
ne tiktai kaip administratoriaus ir profesoriaus, bet ir kaip 
žmogaus humanisto ir socialisto, kuris savo vardą ir savo veik- 
los idealus buvo surišęs su šviesiomis visuomenės ir socialinio 
teisingumo idėjomis. 

Antras draugas, kuris iš mūsų tarpo išeina, tai prof. 
Povilas Jakubėnas, Evangelikų Teologijos Fakulteto 
Dekanas. Jis išeina dėl tam tikrų valstybinės švietimo politikos 
sumetimų, paveikusių šio fakulteto faktinį suspendavimą. Eilę 
metų jis, kaip šio fakulteto dekanas, buvo mūsų akademinio 
Senato narys ir tuo pačiu dalyvavo akademiniame valdyme. Jo 
švelnus būdas, gilus sąžiningumas ir nuoširdumas jį darė ver- 
tingu Senato nariu. Kaip žinomas ir garbingas visuomenės ir 
Lietuvių tautinis veikėjas, prof. P. Jakubėnas tikrai puošė mū- 
sų profesūros viršūnes. Tai žmogus jautrus, geras patriotas, 
visuomenininkas, nuoseklus ir įsitikinęs savo socialinės profesi- 

jos veikėjas, žmogus Lietuvos Reformatų Bažnyčioje autoritė- 
tingas, mums geras draugas ir brangus akademinis veikėjas. 

Trečias — prof. Blažiejus Čėsnys, mūsų buvęs 
Prorektorius, kuris Prorektoriumi buvo dar ilgiau, negu prof. 
V. Čepinskis buvo Rektoriumi. Prorektoriumi jis buvo septyne- 
rius metus ir prieš tai dar buvo vienerius metus Universiteto 
sekretoriumi, iš viso išbuvo aštuonerius metus akademinėje va- 
dovybėje, vadinasi, daugiau, kaip pusę viso Universiteto am- 
žiaus, — rekordinį laiką. O jeigu dar turėsime galvoje, kad, be 
to, kelerius metus jis buvo Teologijos-Filosofijos Fakulteto De- 
kanu ir kaip toks dalyvavo akademiniame Senate, tai mes kon- 
statuosime, kad beveik visą mūsų Universiteto gyvavimo laiką 
prof. B. Čėsnys dalyvavo arba Senate, arba Univerisiteto vado- 
vybėje. Šiuo atžvilgiu jis turi ilgiausį stažą ir yra tikras senio- 
ras mūsų tarpe. Su juo mes, ačiū Dievui, neatsisveikiname, nes 
jis Universitete lieka, kaip nuolatinis mūsų profesūros narys. Jis 
tiktai išėjo iš Universiteto vadovybės, perėjo į eilinę profesūrą. 
Tačiau vadovybėje ir Senate mes jo šiais metais nematome. 
Rinkimų ir visuotinio balsavimo procedūra dažnai pasireiškia 
atsitiktiniais nelauktais padariniais, kurių pasėkoje žmonės 
keičiasi viršūnėje. Vienas tokių padarinių ir perkėlė prof. 
B. Čėsnį iš vadovybės į eilinės profesūros eiles. Mes tačiau tu- 
rime konstatuoti, kad ypač Prorektoriaus pareigų vykdyme 
prof. B. Čėsnys sukūrė pastovią tradiciją ir stilių, sudarančius 
jo veiklos palikimą, kurį perėmė ir tęsia jo įpėdinis šioje vie- 
toje prof. Antanas Purėnas. Šį palikimą jis sukūrė savo širdi- 
mi, nes, kaip aš jau turėjau progos per akademinį imatrikulia- 
cijos aktą pareikšti, prof. B. Čėsnys yra nepaprastai geros šir- 
dies žmogus. Jo širdį ir jo teisingumą patyrė studentai ir tai 
visuomet turėjome konstatuoti ir mes. Mes džiaugiamės, kad 
jis lieka mūsų tarpe profesūroje ir mes tikrai įvertiname jo nu- 
veiktąjį vadovybėje darbą. 

Aš buvau pasiruošęs šiame atsisveikinimo žodyje paminėti 
ir mums brangius kolegas, Evangelikų-Teologijos Fakulteto 
profesorius, Vilių Gaigalaitį i7 Konstantiną 
Kurnatauską, išeinančius iš Universiteto dėl tų pačių 
priežasčių, dėl kurių ir to fakulteto dekanas prof. P. Jakubėnas 
išeina, tačiau, kadangi jie šiandieną čia atvykti negalėjo ir jų 
mūsų tarpe nėra, tai, pareikšdamas ir jiems mūsų jausmus, aš 
šiuo savo žodį baigiu“. 

Kalbėjo dar Prorektoriai prof. A. Purėnas ir prof. Pr. 
Jodelė ir Matematikos-Gamtos Fakulteto Dekanas prof. Z. Že- 
maitis. 

Prof. Pr. Brenderis paskaitė šį eilėraštį: 

Integri vitae multosguė fideliter annos 
officio functi, vos celebrare simul 


depositum munus nec non academicus ille 
mos suadent pietas nunc et amica monet. 


Guod munus guamvis cogant durissima fata 
ponere, nostra tamen vivet amicitia. 


Ergo pro vobis hodie pia vota libentes 
concipimus: missis otia grata fiant! 


(Lotyniškųjų eilių vertimas — proza — šitaip skamba: 

Kolegos, kurie tauriai ir ištikimai daugelį metų ėjote savo 
pareigas, dabar Jūsų darbą iškilmingai minėti ragina mus tiek 
Jūsų išstojimas ir akademiškoji tradicija, tiek mūsų draugys- 
tės ryšiai. Nors nepermaldaujamas likimas verčia Jus atsisa- 
kyti toliau eiti savo pareigas, tačiau liksime draugais ir atei- 
tyje. Taigi, šia proga mes Jums linkime širdingai viso gero: 
tegul pasitraukusiems bus malonus poilsis!). 

Atsakė graž' omis prakalbomis prof. B. Čėsnys, prof. V. 
Čepinskis ir prof. P. Jakubėnas. 


| ——— 


Jaunesniojo mokslo personalo 
pasiruošimas protesūrai“) 
(Keli aukštosios autodidaktikos bruožai). 


ĮVEDAMOSIOS PASTABOS. 


I: Pasiruošimas mokslinei kūrybai. 


1. Receptyvinis mokslininko lavinimasis. 2. Emocionalinis moksli- 
ninko nusiteikimas. 3. Produktyviai kūrybinis mokslininko nusistatymas. 
4. Profesorius mokslininkas ir profesorius pedagogas. 


*) Pranešimas, padarytas Teologijos - Filosofijos Fakulteto Tarybos 
posėdyje 1936.X.27 d. — St. Š. 

II. Pasiruošimas aukštojo mokymo darbui. 


1. Pasiruošimas paskaitų skaitymui. 2, Pasiruošimas vadovavimui 
pratyboms. 3. Pasiruošimas moksliniam bendravimui su klausytojais. 


III. Pasiruošimas kultūrinei misijai savo tėvynėje 
ir tarptautiniam moksliniam bendradarbiavimui, 


1. Svetimųjų kalbų pasisavinimas. 2. Gavimo ir davimo darbas tau- 
tiniame ir tarptautiniame intelektualiniame bendradarbiavime. 


Baigiamasis žodis. 


ĮVEDAMOSIOS PASTABOS. 


1. Jaunesnioji mūsų mokslininkų karta, palyginant su se- 
nesniąja karta, turi patogesnes sąlygas ta prasme, kad laiku su- 
geba apsispręsti į mokslinę karierą ir iš anksto ruoštis profe- 
sūrai; tuo tarpu, kad vyresnioji profesorių karta tos galimybės 
daugumoje atsitikimų nebuvo turėjusi. Bet užtat jaunesnioji 
mokslininkų karta, kaip ir vyresnioji karta, savo pasiruošime 
prie profesūros maža tegali naudotis vyresniosios kartos vado- 
vavimu, nes, viena, pas mus, arba apskritai teorinio pobūdžio 
fakultetuose, asistentūros dažniausiai yra nominalinio, bet ne 
faktiško pobūdžio, ir, antra, vyresnioji karta, neišėjusi pati nor- 
malaus ir sistemingo pasiruošimo prie profesūros nepakan- 
kamai tegali padėti savo vadovavimu. Iš to kyla reikalas tiek 
vyresniajai tiek jaunesniajai mūsų mokslininkų kartai suprasti 
reikšmę aukštosios autodidaktikos, kuri, kaip tam tikra aukš- 
tojo mokslinio lavinimosi technika, prof. L. Petražyckio supra- 
timu, turėtų padėti jauniesiems mokslininkams pasiruošti pro- 
fesūrai. 


2. Prof. Leonas Petražyckis, žymus prieškarinių laikų pro- 
fesorius juristas Petrapilio Universitete, gimęs 1867 m. Vi- 
tebsko gubernijoje ir tragiškai baigęs savo gyvenimą 1931 m. 
Varšuvoje, išleido 1907 m. veikalą (639 pusl.) „Universitetas 
ir mokslas“ (S.- Peterburg). Šitame veikale autorius išvystė 
labai įdomią mokslinės kūrybos teoriją, pagrįstą emocionalinės 
psichologijos idėjomis. Veikalas, atremtas į labai vertingą as- 
meninį profesoriaus patyrimą ir labai rimtą mokslinę kultūrą, 
skaitomas tarsi nepaprastas mokslininko romanas su mokslu ir 
universitetu. Galima pageidauti, kad vyresnieji mokslininkai 
atgaivintų šitame nesenstančiame šaltinyje savo mokslines emo- 

cijas, o jaunesnieji rastų vedamųjų nurodymų ir įkvėpimo savo 
pasiruošimui profesūrai. 


8. Universitetas yra prof. L. Petražyckiui kultūrinis or- 
ganas mokslinei šviesai kurti ir skleisti. Iš mokslo personalo 
pusės jis yra mokslininkų bendruomenė, arba korporacija, su- 
daranti mokslinės kūrybos židinį. Prof. L. Petražyckis visu 
griežtumu teigia, kad mokomoji universiteto funkcija yra tie- 
sioginėje proporcijoje su jo mokslo kuriamąja funkcija. Todėl, 
jo supratimu, pasiruošimas profesūrai yra visų pirma pasiruo- 
šimas mokslinei kūrybai. Šituo tikslu jis reikalauja iš moksli- 
ninko profesoriaus mokslinio geniališkumo arba maksimalinio 
prisiartinimo prie tokio geniališkumo. Mokslinį geniališkumą 
jis aptaria, kaip tikslingiausį intensyviausios kūrybinės emo- 
cionalinio pobūdžio energijos suderinimą su aukščiausiu laipsniu 
intelektualinio prisitaikymo mokslo reikalams (pusl. 407). Ei- 
nant šito idealo linkme, prisiartinimas prie mokslinio geniališ- 
kumo priklauso, pirma, nuo proto kultūros, arba proto išvysty- 
mo iki aukščiausio pajėgumo ir subtilumo laipsnio, ir, antra, nuo 
mokslinio entuziazmo, arba nuo mokslinės emocionalinės psichi- 
kos susidarymo (pusl. 413). Kitaip galima būtų pasakyti, kad, 
prof. L. Petražyckio supratimu, mokslinis entuziazmas, moksli- 
nis įkvėpimas aukščiausia proto kultūra ir geriausias panaudo- 
jimas gyvybinės energijos mokslo tikslams yra mokslinės asme- 
nybės pagrindinės žymės. Taigi profesorius mokslininkas turi 
būti mokslinė asmenybė, t. y., asmenybė, tvarkanti visą savo gy- 
venimą ir veikimą ryšium su moksliniu pašaukimu. 


I. PASIRUOŠIMAS MOKSLINEI KŪRYBAI. 


1. Receptyvinis mokslinimko lavinimasis. 


a) Pirma, negu mokslininkas gali pasijusti tikrai pasiruo- 
šusiu mokslinei kūrybai, reikia, kad jis būtų tinkamai išsila- 
vinęs receptyvine prasme. Per ankstyba mokslinė kūryba ne 
tik gali turėti didelių mokslinių trūkumų, bet dargi yra pavo- 
jinga subjektyviniu atžvilgiu ta prasme, kad gali per anksti su- 
stabdyti receptyvinį procesą mokslininko išsivystyme. 

b) Kiekvienas mokslininkas specialistas turi pasisavinti 
visų pirma mokslinį kapitalą iš jau pasiektų mokslinių laimė- 
jimų; jam tad pirmas uždavinys yra sudoroti mokslinę litera- 

tūrą, kuri atvaizduoja aktualų jo specialiojo mokslo stovį. Vėlu 
rūpintis mokslinio kapitalo įsigijimu tada, kai reikia jau mokslą 
dėstyti. Tada reikia sekti mokslinę pažangą iš monografinės ir 
periodinės literatūros. 

c) Visas mokslinis kapitalas, kurį mokslininkas turi įsi- 
gyti anksčiau, negu gali tikrai sėkmingai mokslą dėstyti, prof. 
L. Petražyckio supratimu, susidaro: pirma, iš susipažinimo su 
pažinimo mokslu, t. y., su gnoseologija, logika, metodologija, 
antra, iš bendrojo mokslinio išsilavinimo, trečia, iš susipažini- 
mo su tomis žinijos šakomis, kurios šiaip ar taip santykiauja 
su moksline specialybe, ir, ketvirta, iš specialinio mokslinio iš- 
silavinimo savo specialybės srityje. 

d) Paprastai suponuojama, kad pagrindinis mokslinis ka- 
pitalas yra įsigyjamas ryšium su doktorato ir habilitacijos įsi- 
gijimu; tačiau būtų klaidinga manyti, kad receptyvinis išsila- 
vinimas, gaunamas ryšium su moksliniais laipsniais, yra jau 
visai pakankamas tam, kad toliau galima būtų apsiriboti naujų 
monografijų ir periodinės spaudos sekimu. Nevisur ir nevisada 
mokslinių laipsnių gavimas reiškia pilną tam tikro mokslo su- 
dorojimą. 

e) Pagrindinė priemonė receptyviniam mokslo pasisavini- 
mui yra sistemingai sutvarkyta skaityba. Tuos veikalus, kurie 
sudaro aukštąjį mąstymo tipą ir sugestyviai iškelia aikštėn 
mokslinę techniką, prof. L. Petražyckis pataria mokslininkams 
skaityti atkartotinai ir net savintis mokymosi priemonėmis. Su 
menkesniais veikalais jis pataria susipažinti vien 'informaciniais 
tikslais. Jauniems mokslininkams jis ypatingai pataria prak- 
tikuoti referuojamąją ir kritiškąją recenziją, kuri bene bus 
geriausia receptyvinė priemonė mokslinei literatūrai pasi- 
savinti. 


2. Emocionalinis mokslininko nusiteiliimas. 


a) Prof. L. Petražyckis laiko mokslinį procesą ne vien 
intelektualiniu, bet ir emocionaliniu vyksmu, kur mokslo meilė, 
mokslinis entuziazmas, mokslinis užsidegimas ir įkvėpimas yra 
stipriausieji mokslinės pažangos akstinai. Todėl ne tik intelek- 
tualinis, bet ir emocionalinis mokslininko susiformavimas turi 
būti siekiamas pasiruošime prie profesūros. 

b) Emocionalinis mokslininko įkaitimas sudaro kaip tik tą 
nuotaiką, kuri persiduoda savotiškos vibracijos būdu universi- 


135 


teto klausytojams ir juos labiau nuteikia mokslui, negu visos 
kitos akademinių paraginimų priemonės. "Todėl emocionalinė 
mokslinė atmosfera yra būtina sąlyga paskaitų pasisekimui. 
Prof. L. Petražyckis teikia jai labai didelės svarbos. 

c) Geriausia priemonė palaikyti savyje mokslinį entuziaz- 
mą, prof. L. Petražyckio supratimu, yra mokslininkui įsijun- 
gimas į mokslinę kūrybą. Jei iš vienos pusės mokslinis entu- 
ziazmas spiria mokslininką kurti, tai iš kitos pusės pati moksli- 
nė kūryba šitą entuziazmą palaiko ir dar labiau didina ryšium 
su kūrybinėmis emocijomis, nes mokslinė kūryba nėra tik vie- 
nas minties vyksmas, bet ir tam tikras jausminis užsidegimas, 
pagrįstas tiesos meile. 


8. Produktyviai kūrybinis mokslininko nusistatymas. 


a) Būtų klaidinga manyti, kad mokslinė kūryba gali pra- 
sidėti vien tada, kai mokslininkas yra visai sudorojęs savo moks- 
lo sritį; jei mokslininkui yra vengtina per ankstyba kūryba, 
pakankamai nepagrįsta nei moksline medžiaga nei pažengusia 
mokslinio mąstymo technika, tai vis dėlto mokslinė kūryba že- 
mesnio laipsnio ir kuklesnio masto yra vienas iš mokslinio išsi- 
lavinimo veiksnių. 

b) Prof. L. Petražyckis nustato šitokį atvirkščiai propor- 
cionalinį santykiavimą tarp mokslininko produktyvinio ir re- 
ceptyvinio darbo: „1. Juo aukštesnis intelektualinis mokslinin- 
ko lygis, juo daugiau laiko ir dirbamosios energijos jis gali ir 
turi su nauda savo moksliniam išsilavinimui (ir taip pat moks- 
lui ir žmonijai) skirti produktyviniam mokslo procesui recepty- 
vinio proceso sąskaita. 2. Sulyg tuo, kaip yra pasiekiamas vis 
didesnis protinis virtuoziškumas, arba net sulyg tuo, kaip vis 
tobuliau yra apvaldoma tam tikro mokslo mąstomoji technika 
su pagalba atitinkamo mokslinio lavinimosi darbo, mokslininko 
gyvenime vis daugiau vietos turi gauti mokslinė kūryba su ati- 
tinkamu receptyvinio proceso vaidmens mažinimu“ (pusl. 460 
—461). Tai anaiptol nereiškia, kad mokslininkui gali ateiti 
laikas, kad jis bus atpareigotas nuo monografinės ir periodinės 
literatūros skaitymo, arba kad jis jau nebegalės pas kitus moks- 
lininkus nieko pasimokyti. . 


c) Mokslinei kūrybai prof. L. Petražyckis reikalauja tam 
tikrų prigimtųjų gabumų, bet jis daug didesnės svarbos skiria 

išsilavinimo linkmei, būtent, lavinamųjų procesų intensyvumui 
ir racionalumui. Su dideliu prigimtuoju kapitalu galima men- 
kai pasireikšti mokslinėje kūryboje ir, atvirkščiai, su menku 
prigimtuoju kapitalu, bet su tinkamu išsilavinimu ir nuolatiniu 
intensyviu ir racionaliu lavinimusi galima pasiekti gerų vaisių 
mokslinėje kūryboje. 

d) Labai vertinga priemonė mokslinei kūrybai skatinti ir 
kontroliuoti yra pranešimai apie savo mokslo darbus akademi- 
nių kolegų susirinkime ir kritiški šitų pranešimų svarstymai. 
Išklausymas nuomonių kitų žmonių, reikalas pagrįsti savo iš- 
vadžiojimus ir ginti savo nusistatymus gali turėti nemažos 
reikšmės mokslinės kūrybos linkmei, vertingumui ir subren- 
dimui. . 


4. "Profesorius mokslininkas ir profesorius pedagogas. 


a) Prof. L. Petražyckio įsitikinimu, universitetinio moky- 
mo sėkmingumas priklauso nuo to, kiek akademinės studijos 
pasiseka pagrįsti trimis esminiais mokslinės psichikos pradais, 
kuriais yra: pirma, mokslinis užsidegimas ir entuziazmas, 
antra, virtuoziškoji mokslinio mąstymo technika, trečia, aukš- 
tesnės rūšies pažintys, t. y., moksliškieji įsitikrinimai, origina- 
liai laimėti ir giliai pergyventi (pusl. 515). Iš čia prof. L. Pet- 
ražyckis daro išvadą, kad pedagoginė universiteto įtaka yra tie- 
sioginėje proporcijoje su jo profesorių, kaip mokslininkų, moks- 
lišku užsidegimu ir moksline kūryba. 

b) Profesoriaus aktyviniame darbe yra visa eilė mokslinių 
funkcijų: pirma, kūrybinis mokslinis darbas, antra, professio 
scientiae, trečia, mokslinės literatūros sekimas, ketvirta, įvai- 
rūs praktinio pobūdžio darbai su studentais, doktorantais ir t.t. 
Visos šitos funkcijos turi būti subordinuotos moksliniam įkvė- 
pimui, kuris duoda toną visai mokslinei profesoriaus asmeny- 
bei. Jaunas mokslininkas visą savo laiką ir energiją turi ra- 
cionaliai suskirstyti tarp šitų funkcijų taip, kad kiekviena iš 
jų galėtų tinkamai išsivystyti ryšium su visomis kitomis. 

c) Kaip kliūtis harmoningam mokslinės profesoriaus as- 
menybės išsivystymui prof. L. Petražyckis nurodo, pirma, per- 
trauką mokslinėje akcijoje ir kūryboje ir, antra, konkurenciją 
kitų emocijų, nesuderinamų su moksline psichika. Pirmuoju 
atveju turima galvoje apsileidimą mokslinėje kūryboje, arba 

mokslinių veikalų rašyme, antruoju atvėju — derinimą moks- 
linės karieros su pašaliniais darbais. Prof. L. Petražyckis prin- 
cipialiai pasmerkia profesoriaus vertimąsi įvairiais darbais, 
kaip kenksmingą mokslinei psichikai ir ardantį mokslinę pro- 
Tesoriaus asmenybę. 


II. PASIRUOŠIMAS AUKŠTOJO MOKYMO DARBUI. 


1. Pasiruošimas paskaitų skaitymui, 


a) Tarp mokymo funkcijų, kurias profesoriui tenka pa- 
prastai atlikinėti, paskaitų skaitymas yra, prof. L. Petražyckio 
giliu įsitikinimu, svarbiausia ir vertingiausia, nes paskaitos yra 
sėkmingiausia priemonė klausytojams įjungti į aukštesnį mok- 
slinės minties darbą ir į emocionalinį pergyvenimą tų intelek- 
tualinių vertybių, kuriomis gyvena ir susižavi profesorius. 

b) Paskaita, prof. L. Petražyckio supratimu, yra gyvas, 
balsiai pareiškiamas mokslinio mąstymo vyksmas, viešai demon- 
struojamas klausytojams; ji turi duoti tai, ko nesugeba duoti 
vadovėliai, spausdinti kursai ir šiaip mokslinė literatūra. Ji, 
būtent, turi atvaizduoti paskutinę mokslo pažangą, sukelti klau- 
sytojuose mokslinių emocijų, mokslinių interesų ir šiaip mokslo 
meilės. Todėl savo esme paskaita turi būti tikra professio scien- 
tiae, mokslinis pamokslas, jungiąs savyje aukščiausią intelek- 
tualinę kultūrą su tam tikru emocionaliniu patosu, pagrįstu 
tiesos meile. 

c) Prof. L. Petražyckis buvo kuo griežčiausiai nusistatęs 
prieš paskaitų skaitymą iš rašto. Kad paskaitos galėtų būti 
tikros laidininkės moksliniam mąstymui, moksliniams intere- 
sams, mokslinėms emocijoms ir šiaip intelektualiniam pakili- 
mui, joms reikalingas yra tam tikras kūrybinis įkvėpimas, kad 
ir reproduktyvinio pobūdžio. "Tai pasiekiama vien tada, kai 
paskaita yra išreiškiama gyvu žodžiu, atitinkančiu gyvą aktualų 
profesoriaus minties vyksmą. ,,„Normali judinamoji psichinė 
paskaitos galia, atitinkanti mokslininko profesoriaus ir mokslo 
įstaigos universiteto prigimtį ir reikalinga jos pasisekimui, yra, 
sako prof. L. Petražyckis, ne pedagogo psichika, bet moksli- 
ninko, kurį įkvepia jo moksliniai įsitikrinimai, būtent, tai, ką 
jis laiko tiesa, ir ypač tai, ką jis yra atidengęs kaip tiesą, bet, 
žinoma, taip pat ir kitos mokslinės tiesos“ (pusl. 187). ,,Klausy- 
mas laisvų kurio nors mąstytojo samprotavimų ir svarstymų yra 

geriausia iš visų priemonė patekti į intyminę jo mąstomųjų pro- 
cesų laboratoriją“ (pusl. 220). 

d) Iš šitų labai reikšmingų teigimų jauniems mokslinin- 
kams galima padaryti išvadą, kad viena iš tinkamo pasiruošimo 
profesūrai sąlygų yra įsigijimas sugebėjimo gyvu žodžiu pa- 
skaityti paskaitą. Šitas sugebėjimas priklauso iš vienos pusės 
nuo tam tikrų psichinių žmogaus dispozicijų, o iš kitos pusės — 
nuo intelektualinio pasiruošimo, kuriame du momentai yra ypa- 
tingai svarbūs: pirma, pakankamas mokslinis kapitalas, arba 
erudicijos bagažas, ir, antra, visiškas susigyvenimas su mąsto- 
maisiais savo mokslo procesais. Normaliai šitie dalykai turi 
būti įsigyti anksčiau, negu pradedama skaityti paskaitas iš savo 
specialybės. 

e) Prof. L. Petražyckio supratimu, ne smulkus, didaktiš- 
kai rūpestingas mokslinių pažinčių kramtymas, ir ne vienas tik 
pozityvinių žinių teikimas turi sudaryti paskaitos turinį, bet 
laisvas reproduktyvinis aukštai moksliškas išpažinimas moksli- 
nių įsitikrinimų, racionaliai pagrindžiamų, kritiškai apginamų 
ir palyginamai sugretintų su priešingomis pažiūromis. Paskaitų 
skaitymo klausime prof. L. Petražyckis ne tiek yra linkęs rū- 
pintis didaktikos reikalavimais, kiek mokslinės nuotaikos su- 
darymu tų nepagaunamų psichinės vibracijos ryšių, kurie lei- 
džia intuityviai pagauti mokslines tiesas, šiaipjau neprieina- 
mas iš mokslinės literatūros, atpalaiduotos nuo mokslinių emo- 
cijų. 

1) Skelbdamas didelę reikšmę gyvu žodžiu skaitomų pa- 
skaitų, prof. L. Petražyckis anaiptol nėra linkęs mažinti kurso 
rašymo reikšmės. Jis nekartą primygtinai skelbia, kad pirmą 
vietą mokslininko profesoriaus darbe turi užimti mokslo vei- 
kalų rašymas ir kad mokslinės kūrybos įkvėpimas yra aukštes- 
nio laipsnio, negu reikalingas paskaitoms reproduktyvinio po- 
būdžio įkvėpimas, nes pastarasis yra išvestinis ir remiasi pir- 
muoju. Jaunam mokslininkui, ryšium su tuo galima būtų pa- 
tarti rašyti bent trumpai kuo originaliausių kūrybiniu būdu 
savo specialybės dalyką, žinant, kad rašymas fiksuoja įsigytus 
laimėjimus, pagilina ir paaštrina mokslinės minties procesus, 
išplečia mokslinės terminologijos ir frazeologijos ribas ir padaro 
dalyką labiau savą. Tokios rūšies raštai, skiriami spaudai ar 
tiktai sau, yra sykiu viena iš priemonių pasiruošti paskaitų skai- 
tymui. 

2. Pasiruošimas vadovavimui pratyboms. 


a) Universitetinis lavinimas turi savo uždaviniu įpratinti 
klausytojus moksliškai mąstyti. Per paskaitas šitas uždavinys 
yra vykdomas tuo, kad jose, tariant prof. L. Petražyckio žo- 
džiais, „tiesų Mokymo pradas turi būti pajungtas tiesos ieško- 
jimo ir pasiekimo pradui“ (pusl. 318), arba, didaktiškai ta- 
riant, tetinis, arba teikiamasis momentas turi būti pajungtas 
heuristiniam, arba randamajam momentui, Paskaitos vis dėlto 
klausytojams yra receptyvinio pobūdžio. "Tuo tarpu moksliš- 
kas mąstymas studentuose gali išsivystyti vien tada, jei prie 
receptyvinio momento prisideda produktyvinis randamasis mo- 
mentas. Tam tikslui ir turi tarnauti akademinės pratybos. 


b) Prof. L. Petražyckis, labiausiai gindamas universiteti- 
nių paskaitų prestižą prieš jų pavertimą praktiniais darbais be 
tikro moksliško užsimojimo, palyginti nedaug rūpinosi akade- 
minių pratybų klausimu. Jis tik griežtai reikalavo, kad skai- 
tomi per pratybas referatai būtų tikrai vertingi moksliniu at- 
žvilgiu. Jis smerkė skaitymą per pratybas gimnazistiškų dar- 
bų, įrodinėdamas, kad šiaipjau skaitymas mažai vertingų mokslo 
veikalų turi savo neigiamąją pusę, nes pažemina mokslinės min- 
ties lygį iki moksliško diletantizmo, ir kad skaitymas univer- 
sitete gimnazistiškų referatų yra dar bergždesnis darbas. 

c) Kad akademinės pratybos galėtų būti tikrai sėkmingos, 
yra būtina pakelti dalyvių darbą iki produktyvinio aktyvumo. 
Šitam reikalui vėl geriausiai gali patarnauti mokslinė pratybų 
vedėjo asmenybė, nes tik aktyvios mokslinės dvasios kupinas 
mokslininkas tegali pratybų dalyviuose uždegti aktyvinį ir pro- 
duktyvinį užsimojimą. "Taigi pratybų reikalui jaunieji moks- 
lininkai turi išvystyti savyje mokslinį aktyvumą, kuris ryšium 
su kitomis mokslinėmis emocijomis įstengtų palaikyti reikiamą 
veiklumą pratybų dalyviuose. 

d) Ruošimasis vadovavimui pratyboms turi dar grynai 
teorinę pusę, būtent, išsiaiškinimą akademinių pratybų esmės, 
galimų rūšių kiekvienoje mokslo srityje, galimų priemonių ir t.t. 
Akademinių pratybų klausimas iki šiolei yra mažai išaiškinta 
problema, kuria susirūpinti ir spręsti turi kiekvienas mokslinin- 
kas, besiruošiąs profesūrai. Be kita ko, čia lieka dar nevisai 
išaiškintas klausimas apie pratybų suskirstymą į pradedamą- 
sias, paprastąsias ir atbaigiamąsias pratybas. 

8. Pasiruošimas moksliniam bendravimu su klausytojais. 


a) Jei paskaitos ir vadovavimas pratyboms yra tiesioginės 
profesoriaus pareigos, tai mokslinis bendravimas su savo klau- 
sytojais yra netiesioginė, arba net negriežta pareiga, kuri ta- 
čiau yra labai reikšminga akademiniame profesoriaus pašau- 
kime. Tai yra neoficialinis patarnavimas savo klausytojams, 
taip sakant, mokslinio apaštalavimo tvarkoje. Kartais kaip tik 
todėl, kad toks bendravimas išeina iš oficialinio tarnavimo ribų, 
yra pasiekiami labai žymūs rezultatai su ta rinktine klausytojų 
grupė, su kuria bendravimas itin yra glaudus. 


b) Moksliniam bendravimui su savo klausytojais yra ge- 
riausiai nusiteikęs toks mokslininkas, kuris yra tikra mokslinė 
asmenybė, nesigailinti jokių pastangų savo mokslui skleisti ir 
randanti malonumą skelbti savo mokslą prie kiekvienos progos 
ir ypač savo klausytojų tarpe. Šitam reikalui reikalingas yra 
tam tikras mokslininko išsiauklėjimas, kuris iš tikrųjų yra ne 
kas kita, kaip nusiteikimas aktyviam moksliniam apaštalavimui. 


<) Mokslinis bendravimas su savo klausytojais reikalauja 
ne tik šito nusiteikimo moksliniam apaštalavimui, bet ir visų 
tų kvalifikacijų, kurių reikalauja paskaitos ir pratybos. Moks- 
lininkas su mažu moksliniu kapitalu, arba erudicijos bagažu, 
nepakankamai painformuotas apie paskutinius mokslo laimėji- 
mus ir mokslinę literatūrą, nepasižymįs įprastiniu mokslinės 
minties virtuoziškumu, neturįs stipresnių mokslinių pergyve- 
nimų, arba emocijų, savaime suprantama, mažai bus linkęs 
moksliškai bendrauti su savo klausytojais ir tikriausiai šituo 
bendravimu bodėsis. 


III. PASIRUOŠIMAS KULTŪRINEI MISIJAI SAVO 
TĖVYNĖJE IR TARPTAUTINIAM MOKSLINIAM 
BENDRADARBIAVIMUI. 


1. Svetimųjų kalbų pasisavinimas. 

a) Profesorius yra ne tik mokslo kūrėjas ir jo skleidėjas | 
savo klausytojų tarpe, bet ir savo universiteto, savo krašto 
mokslo atstovas, kuris turi būti pasiruošęs kiekvienu metu re- 
prezentuoti savo mokslą ir savo kraštą tarptautinėje plotmėje. 
Kitaip tariant, normaliose sąlygose kiekvienas profesorius turi 

būti pasiruošęs tarptautiniam moksliniam bendradarbiavimui. 
Šitam dalykui yra reikalingas svetimų pasaulinės reikšmės kal- 
bų pažinimas. Nekalbant jau apie tai, kad kelios svetimos kal- 
bos yra reikalingos mokslo sekimui įvairiuose kultūringuose 
kraštuose, kalbos yra taip pat reikalingos tarptautiniam moks- 
liniam bendravimui ir bendradarbiavimui. 

b) Tarptautiniam moksliniam bendravimui ir bendradar- 
biavimui pageidaujama vartoti kelias kalbas susižinojimo rei- 
kalams ir bent vieną pasaulinės reikšmės kalbą taip pasisavinti, 
kad galima būtų šita kalba laisvai daryti mokslinių pranešimų 
ir taisyklingai rašyti mokslinius straipsnius. Mokslininkas, ne- 
sugebąs visai taisyklingai reikštis savo mokslo srityje ar pran- 
cūzų, ar anglų, ar vokiečių, ar italų kalba, nėra pasiruošęs tarp- 
tautiniam moksliniam bendravimui ir bendradarbiavimui,. 


2. Gavimo ir davimo darbas tautiniame ir tarptautiniame 
intelektualiniame bendradarbiavime. 

a) Lankymasis į kultūrinius centrus moksliniais tikslais 
ir šiaipjau mokslinės komandiruotės yra tikriausia priemonė 
gauti iš kitų tautų tai, kas jas charakterizuoja mokslinės kū- 
rybos atžvilgiu. Svarbu, kad jaunieji mokslininkai nepraleidi- 
nėtų pasitaikančių progų apsilankyti užsienyje savo specialybės 
pagilinimui. Tarptautiniai mokslininkų specialistų kongresai 
ir konferencijos turi būti panaudojami paskutiniam mokslo 
žodžiui patirti ir pažintims užmegzti su kitų kraštų moksli- 
ninkais. 

b) Ruošdamasis receptyviniu ir kūrybiniu būdu profesū- 
rai ir savindamasis kitų kraštų mokslinius laimėjimus, jaunas 
mokslininkas turi turėti intenciją maksimaliai patarnauti savo 
krašto, savo tėvynės mokslui ir intelektualinei kultūrai. Kiek- 
vienas profesorius turi savo tautoje atlikti tam tikrą kultūrinę 
misiją ir savo mokslinė kūryba, ir mokslo skleidimu, ir 
aukštesnių intelektualinių įpročių sudarymu visuomenėje, ir 
savo mokslo patarnavimais svarbiems visuomenės reikalams. 
Todėl jaunasis mokslininkas turi ruoštis profesūrai su supra- 
timu būsimos kultūrinės misijos savo tėvynėje ir iš anksto tei- 
rautis, kuo ir kaip jo specialybė gali būti naudinga tautai, vi- 
suomenei, valstybei. 

c) Sykiu kiekvieno jauno mokslininko ambicijos uždaviniu 
turi būti pakilti į europiškąjį mokslinės kūrybos lygį ir ne tik 

savintis laimėjimų iš bendro mokslinio žmonijos lobyno, bet ir 
jį praturtinti savo moksliniais laimėjimais. Kiekvienas moks- 
lininkas turi stengtis savo individualinius laimėjimus paskelbti 
bent viena kuria pasaulinės reikšmės kalba, kad tuo būdu galėtų 
išeiti į tarptautinio mokslo plotmę. Iki šiolei šita garbinga tau- 
tinio mokslo reprezentacija pasauliniame forume mažai tegalėjo 
būti vykdoma vyresniosios mokslininkų kartos, reikia tikėtis, 
kad jaunesnioji mūsų mokslininkų karta bus laimingesnė šituo 
atžvilgiu ir sugebės garbingai pasirodyti pasaulinėje mokslinėje 
kūryboje. Bet kad tai faktiškai galėtų įvykti, reikia, kad toji 
karta turėtų aiškų šito uždavinio supratimą ir tvirtą atitinka- 
mą pasiryžimą. 


BAIGIAMASIS ŽODIS. 


Iš viso, kas pasakyta, galima padaryti išvadą, kad pasiruo- 
šimas profesūrai yra labai rimtas ir sudėtingas uždavinys, ku- 
ris reikalauja iš mokslininko racionaliai sutvarkyti savo laiką 
ir darbą pagal ruošimosi profesūrai reikalavimus, sutelkti vi- 
sas savo gyvybines pajėgas viena mokslinio pašaukimo linkme, 
giliai susikoncentruoti savo specialybės srityje ir nuolatai ir 
pažangiai dirbti aukštosios autodidaktikos darba, kad galėtų su- 
sidaryti ta mokslinė asmenybė, kuri yra pažiba universitetui, 
garbė tėvynei ir džiaugsmas visai žmonijai. 

Prof. St. Šalkauskis. 

Kaunas, 1936.X.26 d. 


= 


Moderniškųjų Briuselio klinikų lankymas 
ryšyje su projektuojama mūsų klinikų 
statyba 


Medicinos Fakultetui pavedus prof. E. Vinteleriui ir man 
susipažinti su naujomis Briuselio Universiteto klinikomis, mes, 
dalyvaudami II-me Tarptautiniame kovos su vėžio liga Kong- 
rese (1936.IX.20 d.—26 d.), tą uždavinį, kiek galėjome, atli- 
kome. 

Mes pirmiausiai susipažinome su miesto pakraštyje prieš 
30 metų pastatytu paviljoninės sistemos Hopital 

Georges Brugmann, kuriame yra visi klinikų ir polikli- 
nikų skyriai, kaip antai, vaikų ir suaugusiųjų vidaus ligų ir chi- 
rurgijos skyriai, akušerijos ir ginekologijos, nervų ligų, odos 
ir venerinių ligų, akių, ausų, nosies ir gerklės ligų, radiologijos 
ir navikų skyriai. Tų visų skyrių paviljonai daugumoje yra 
sujungti vienas su kitu čia uždarais, čia pusiau atdarais kori- 
doriais. 

Tos ligoninės teritorijoje yra atskiri infekcinių ligų sky- 
riai, koplyčia, lavoninė, slaugytojų. mokykla su bendrabučiu, 
virtuvė, skalbykla su dezinfekcijos įrengimais ir administraci- 
jos korpusas. į 

Mes aplankėme dar keletą visuomeninių ir privatinių ligo- 
ninių, kurios savo įrengimu turi svarbos mūsų projektuojamų 
klinikų statybai. Dauguma jų yra pastatyta miesto centre. 


Svarbiausiu mūsų uždaviniu buvo pastudijuoti moder- 
niškiausį Ho6pital Saint-Pierre, kurį sudaro 
esantieji miesto centre klinikų pastatai, sujungti su čia pat esan- 
čiais Medicinos Fakulteto teoretinių katedrų pastatais požemi- 
niais koridoriais, kryžiuojančiais kiemus ir gatves. 

Tas Briuselio teoretinių katedrų ir klinikų patalpas buvo 
užsimota statyti tik po Didžiojo Karo. 1921 m. Briuselio mies- 
tas susitarė su Laisvuoju Briuselio Universitetu, vyriausybei 
pritariant ir Rockefeller'io fundacijai padedant, pastatyti 
miesto centre, seną Saint-Jean ligoninę nugriovus, tokius mo- 
derniškus mokslo, mokymo ir praktiškiems gydymo tikslams 
pritaikintus pastatus, į kuriuos „visos Europos tautos turėtų 
atkreipti savo akis, kaip į pavyzdingą medicinos progreso atsie- 
kimą““. 

Aš čia neliesiu teoretinių katedrų pastatų bei jų įrengimo, 
nes panašius moderniškus pastatus ir įrengimus turime ir mes: 
mūsų Medicinos Fakulteto rūmus statant, savo laiku buvo su- 
sipažinta ir su Briuselio teoretiškų katedrų pastatais. Aš kal- 
bėsiu tik apie tai, ko ir mums dar trūksta, būtent, apie moder- 
niškiausias Briuselio klinikas. Ž 

Kaip jau minėjau, Briuselio Universiteto Medicinos Fa- 
kulteto teoretinių katedrų pastatai yra sujungti su klinikomis 
požeminiais koridoriais. Tie teoretines katedras su klinikomis 
jungiantieji požeminiai koridoriai įeina į centralinio klinikų 
trobesio požeminį koridorių. 

Centralinis ligoninės trobesys, susidedąs iš požemio, 6 aukš- 
tų ir virš jų esančio solarium'o, visose jame esančiose klinikose 
sutalpina apie 500 lovų ligoniams, polikliniką, odontologijos 
mokyklą, centralinę virtuvę su valgykla, skalbyklą, siūvyklą ir 
sterilizacijos įrengimus. 

Iš pietų-rytų galo tas centralinis pastatas turi plačias, 6 
metrų platumo, duris, per kurias ligoniai ir studentai įeina į 
polikliniką ir klinikas. Čia prie įėjimo jie kontroliuojami pirmo 
aukšto hall'ėje stovinčio šveicoriaus (prieš tai jau praėję prie 
vartų budinčio šveicoriaus kontrolę). Be tų pagrindinių durų, 
iš to paties galo yra dar kitos durys, skirtos silpniems ligo- 
niams įeiti, arba įnešti bei išnešti. Yra dar rezervinės durys 
iš pastato šono. 

Išilgai kiekvieno aukšto eina platus pagrindinis koridorius 
iš pietų-rytų, nuo pagrindinių durų galo, į šiaurės-vakarus. Nuo 
pagrindinio koridoriaus į šonus yra pristatyti sparnai, kurių 
viduriu eina siauresni koridoriai. Tarp tų atskirų sparnų yra 
pasilikę kiemai nuo 21 iki 31 metro platumo. Šviesos sparnams 
ir'pagrindiniams koridoriams pakanka. 

1. Požemyje (sous-sols) yra skalbykla, šildymo ir steri- 
lizacijos įrengimai, produktų sandėliai, tvarstomųjų medžiagų, 
ligonių ir ligoniams skirtų ligoninės rūbų sandėliai, hydro—ir 
mechanoterapijos įrengimai. 

2. Pirmame aukšte, kaip jau minėjau, yra šveicoriaus 
halPė apie 20 X10 m. didumo, dalis poliklinikos arba 6 ateinan- 
tiems ligoniams konsultacijos: vaikų terapeutinė, vaikų chirur- 
ginė, odontologijos mokykla, odos ir venerinių ligų, urologijos 
ir priešnatalinė bei ponatalinė konsultacija. Be to, tame aukšte 
yra centralinis skalbinių sandėlis, bendra visoms klinikoms vir- 
tuvė, dietetinė virtuvė, valgykla ir atitinkami sandėliai. 

Iš bendros virtuvės bei dietetinės virtuvės maistas patie- 
kiamas į kiekviename aukšte esančią virtuvėlę tam tikru liftu. 
Švarūs skalbiniai keliami į visus aukštus tam tikru liftu, lygiai 
kaip nešvarūs skalbiniai nuleidžiami visiškai atskiru liftu. At- 
skiri liftai, apsupami laiptais, yra skirti ligoniams bei perso- 
nalui. 

3. Antrame aukšte yra oftalmologijos ambulatorija, oto- 
rinolaringologijos ambulatorija, rentgeno bei radijaus ambula- 
torija, darbo fiziopatologijos ambulatorija, specialinės chirur- 
gijos ambulatorija su poskyriais ir vidaus ligų ambulatorija su 

poskyriais, kaip antai, kardiologijos, neurologijos, virškinamojo 
trakto, alsavimo takų ir pan. Kiekviena tų ambulatorijų, lygiai 
kaip ir pirmojo aukšto ambulatorijos, turi savus atskirus lau- 
kiamuosius kambarius. 

4. Trečiame aukšte yra specialinės chirurgijos virš 100 
lovų klinika su savo auditorija ir moderniškai įrengtomis ope- 
racinėmis: visiškai švarioms operacijoms, pusiau švarioms ope- 
racijoms ir, atskirai, nešvarioms operacijoms; visos šitos ope- 
racinės turi savo sterilizacijos kambarius ir kitus įrengimus. 
Kiekvienai operacijai yra iš anksto paruošti ir tam tikrose 
spintose sudėti tam tikri instrumentų rinkiniai. 

5. Ketvirtame aukšte yra arti 100 lovų vidaus ligų klini- 
kai su visais moderniškais ligonių gydymo, studentų mokymo 
ir mokslinių tyrimų įrengimais bei laboratorijomis. 

6. Penktame aukšte yra skirti studentų nelankomiems li- 
goniams kambariai. Be to, tame aukšte yra dar oftalmologijos 
klinika ir dermato-sifilidologijos klinika. 

T.  Šeštame aukšte yra akušerijos bei ginekologijos klini- 
ka ir vaikų ligų klinika. 

8. Visos tos klinikos 2 liftais susisiekia su solarium'ųu. 

Tai yra moderniškiausias grupuotų klinikų bei 
ligoninės tipas, kurio prisilaikydami vėliau statėsi Zagrebo ir 
Paryžiaus moderniškos ligoninės miesto centre. Toks klinikų 
bei ligoninių tipas ne vien tik papigina ir suprastina ligonių 
aptarnavimą, ne vien tik padeda kiekvienos klinikos bei poli- 
klinikos darbui išsirutulioti, bet taip pat žymiai palengvina 
konsultacijas, dirbančio personalo bei studentų lavinimąsi, įstai- 
gos administravimą ir t. t, 3 

Iš kairės tos ligoninės centralinio pastato yra 5 aukštų pa- 
talpos administracijai, slaugytojų mokyklai bei jų bendrabu- 
čiui. Iš dešinės tos ligoninės kiemo pusės yra atskiras užkre- 
čiamoms ligoms pastatas; toliau — koplyčia ir atskiru išvažia- 
vimu iš kiemo lavoninė, turinti vieną skyrių ligoninėje miru- 
siems ir kitą — iš miesto atgabentiems lavonams. 

Toje pačioje, buvusioje Saint-Jean ligoninės, teritorijoje 
griaunami dar kai kurie užsilikę maži pastatai ir statomi nauji 
dar trūkstami ligoninei skyriai bei klinikos, kaip antai, nervų ir 
psichiniams ligoniams skyriai ir kt. 

Reikia dar pastebėti, kad, projektuojant statyti Saint-Pier- 
re ligoninę, buvo numatytos dar kelios gana patogiai pasiekia- 

mos ir erdvios vietos miesto pakraščiuose, bet nuo jų atsisa- 
kyta, atsižiūrint tų patogumų, kurie seka iš „grupuotų“ klini- 
kų miesto centre, 


Kaip gaila, kad labai patogioje ligoninėms — centrinėje ir 
podraug nuošalesnėje — vietoje didelį sklypą užima ir, berods, 
dar ilgam pasiryžęs laikyti užėmęs Sunkiųjų Darbų Kalėjimas, 
kuriam čia, iš tikrųjų, visiškai nevieta! Tas sklypas būtų labai 
tikęs pastatyti čia „grupuotoms“ klinikoms. Su kaimyniniais 
Medicinos Fakulteto rūmais būtume turėję čia ištisą medicinos 
— teoretinių ir gydomųjų įstaigų — centrą Briuselio pavyzdžių, 
— centrą, visais atžvilgiais vienodai patogų ir visuomenei ir 
medikams. 

Doc. Dr. V. Kuzma. 


—--J —— 


Vidurinių mokyklų mokytojų pasiruošimo 
klausimu 
i 


Iškilus mokyklų reformai, liko ypatingai aktualus viduri- 
nių mokyklų mokytojų paruošimo klausimas. 


Būtinai reikia artimiausiu laiku išspręsti šį opų klausimą. 
Ką reiškia pati mokyklos reforma, jeigu jos vykdytojai ir atei- 
ty nebus tinkamai paruošti šitam atsakingam uždaviniui? Jei- 
gu ir netenka abejoti, kad geriausį paruošimą praktiniam dar- 
bui duoda pats gyvenimas ir asmeniškas patyrimas, tai vis dėlto 
reikia pasakyti, kad atitinkamas rimtas akademinis pasiruoši- 
mas žymiai palengvina bei pagilina gyvenimo patyrimą. Tarp 
akademinio pasiruošimo ir savo profesinio patyrimo visuomet 
turi būti betarpiškas ir gyvas ryšys. Tik tokiuo atveju nebus 
praktika akla be teorijos, o teorija tuščia be praktikos. Į akade- 
minį mokytojo pasiruošimą turi įeiti ir gyvo savarankiško darbo 
elementai ir net mokytojo praktinė veikla. Ypač jo praktinė 
veikla turi būti gyvam kontakte su jo pasiruošimu ; dar daugiau 
— esant atitinkamoms sąlygoms, pirmųjų semestrų praktinis 
darbas turėtų būti lyg ir akademinio kurso praktinė dalis. Tik 
esant tokiai gyvai sąveikai tarp akademinio pasiruošimo ir gy- 

venimo praktikos, gali Universitetas paruošti inteligentinių 
profesijų srityje specialistų kadrus. Įdomu, kad visa eilė pro- 
fesijų pas mus jau eina šituo keliu. Jeigu trumpai pažvelgsime 
į gydytojų pasiruošimą, tai pamatysim, kad dar Universitete 
jie įtraukiami į tokius praktinius darbus, su kuriais jiems teks 
susidurti gyvenime; šitie praktiniai darbai vyksta visai natū- 
raliose sąlygose. Nekalbant apie tai, kad vadinamosios klini- 
kinės paskaitos bei poliklininiai užsiėmimai, verčia jauną me- 
diką betarpiškai susidurti su gyvenimiška situacija, kai profe- 
soriaus akivaizdoj, jam patariant ir kritikuojant, turi apžiūrėti 
prieš jį gulintį ligonį ir nustatyti diagnozę, vyresniojo kurso 
medikams tenka dar atlikinėti įvairios, mažiau ar daugiau at- 
sakingos ir savarankiškos gydytojų pareigos. Jiems tenka dežu- 
ruoti gimdymo skyriuje, asistuoti prie operacijų, kartais net vi- 
zituoti ligonius mieste (taip bent buvo mano studentavimo lai- 
kais Dorpato Universitete). Tačiau tuo dar nesibaigia jauno 
mediko betarpiškas ryšys su gyvenimu. Ką tik baigus Univer- 
siteto kursą, sėkmingai praėjus savo teorinį ir praktinį pasi- 
ruošimą alma mater sienose profesoriams vadovaujant, išlai- 
kius visus praktinio ir teorinio pobūdžio egzaminus (su kli- 
nikiniais atsitikimais), prieš leidžiant jam laisvai praktikuotis, 
iš jo reikalaujamas dar praktinis specialinis stažas didelėse li- 
goninėse ar klinikose prityrusių gydytojų klinicistų priežiūroje. 
Tik sėkm'ngai atlikus tokį stažą, jaunas medikas gauna savo 
venia praktikandi. Taip maždaug daroma ir daugelyje Vaka- 
rų Europos kraštų. 

Pastaruoju laiku pas mus padidėjo reikalavimai ir jau- 
niems juristams. Norint verstis advokatūra arba užimti tei- 
sėjo vietą, neužtenka, kaip buvo anksčiau, baigti vien juridinį 
fakultetą. Reikia būtinai atlikti ir atitinkamas praktikos sta- 
žas. O kaip yra pas mus su vidurinių mokyklų dėstytojų pa- 
ruošimu ? 

Iki šiol buvo nusistovėjęs paprotys reikalauti, kad vidu- 
rinių mokyklų dėstytojai geriausiu atveju turėtų Univerisiteto 
arba kitos aukštosios mokyklos baigimo diplomą, o iš svetimų 
kalbų ir pan. dalykų dėstytojų, bent laikinai, net ir šito nebuvo 
absoliutiškai reikalaujama. Jaunimas, baigęs Universiteto 
kursą, skiriamas gimnazijų, komercijos ir kitų vidurinių mo- 
kyklų mokytojais tiesiai iš Universiteto suolo. Daugelis jų, 
ypač baigusieji ne Humanitarinių Mokslų Fakultetą (biologai, 

matematikai, ekonomistai), net neišklauso ir neišlaiko pedago+ 
gikos, pedologijos ir panašių dalykų egzaminų, kurie vis dėlto 
būtinai reikalingi vidurinių mokyklų mokytojams. Šitų egza- 
minų išlaikymas paprastai atidėliojamas keleriems metams. 

Tuo būdu į viduriniąsias mokyklas ėjo dirbti asmens, prak- 
tiškai visai neparuošti nei mokymo nei auklėjimo darbui, net ne- 
susipažinę su pedagogikos ir jai artimų disciplinų teorija, ne- 
kalbant jau apie praktiką. Tačiau, jeigu ir neliesime smulkiau 
šių išimčių, tai vis dėlto tenka iškelti klausimas, ar būtų pakan- 
mai paruošti pedagoginiam darbui asmens, baigę atitinkamus 
fakultetus ir išklausę bendrosios pedagogikos, pedologijos, 
eksperimentinės psichologijos ir panašių dalykų kursą. Mūsų 
giliausiu įsitikinimu, toks paruošimas toli gražu nepakankamas 
ir daug silpnesnis praktiniam pedagogo darbui, negu juris- 
tų, medikų ir kt. paruošimas, nors pedagogų darbas už jų darbą 
nemažiau atsakingas. 

Kartais tenka girdėti, kad, esą, geriausias mokytojų pa- 
ruošimas yra mokyklinis darbas, pats gyvenimas. Vargu ar to- 
kia nuomonė rimtai pagrįsta. Niekas neatmeta praktiško įgu- 
dimo ir patyrimo reikšmės, bet akademinio pasiruošimo reikš- 
mė yra ta, kad tas patyrimas būtų kuo ekonomingesnis ir vai- 
singesnis ir svarbiausia — įspėti jauną pedagogą jo darbo pra- 
džioj nuo stambių ir mokiniams bei pačiam dėstytojui žalingų 
klaidų. Be to, mums reikalingi sąmoningi pedagogai, kurie su- 
gebėtų asimiliuoti ir suderinti mokyklinį patyrimą su savo 
žiniomis ir supratimu ir kuriems vaiko sielos nebūtų tos bran- 
gios ir prabangios mokslo priemonės, su kuriomis jie dar nemo- 
ka apsieiti! Išėjus iš Universiteto suolo vien tik su grynu teo- 
retiniu pasiruošimu ir laukti, kol pats įgys „praktiką“ susidū- 
ręs su vaikais, — toks klausimo išsprendimas būtų visai ne- 
leistinas. Niekas neprieštarauja tam, kad būsimųjų mokytojų 
paruošimas turėtų ankštą kontaktą su mokyklinių gyvenimu, 
iš dalies net mokyklos sienose, to net reikalaujam, kaip matysi- 
me vėliau, bet visas klausimas liečia tik formas, į kurias tas 
praktinis patyrimas turi įsilieti. Vienas dalykas, jeigu jaunas 
gydytojas, praeidamas savo praktikos stažą, stebi operacijas ir 
vykdo iš pradžių mažiau atsakingus  pedadamuosius darbus, 
paskum aktingai asistuoja operuojant ligonius ir tik palaips- 
niui pradeda savarankiškai dirbti, vyresnių ir prityrusių gydy- 
tojų prižiūrimas, visai kitas — jeigu jis, gavęs Universiteto 

diplomą, be praktinio stažo pradės savarankiškai operuoti, su 
pavojum ligonio sveikatai ir gyvybei, ieškodamas sau praktiš- 
kų žinių, kurių nebūtų davęs Universitetas. Įdomu pažymėti, 
kad panašų vienašališką nekvalifikuoto gyvenimo patyrimo per- 
vertinimą bendrojo švietimo ir auklėjimo srityje daro net stam- 
būs pedagoginės minties atstovai. Juk niekas kitas, o Rousseau 
manė, kad pačių elementaringiausių dalykų vaikas turi išmokti 
tik dėl jų praktiškos reikšmės ir tik remiantis gyvenimo fak- 
tais. „Jokių knygų, tik pasaulis, jokio mokymo, tik faktai“. 

Kandidatas į vidurinės mokyklos mokytojus, gavęs Uni- 
versitete ar kitoj aukštojoj mokykloj atitinkamą teoretinį pa- 
ruošimą, turi jį dar papildyti praktiškais darbais, tačiau to- 
kiose sąlygose, kurios užtikrintų optimalinį sėkmingumą, ir kar- 
tu vaikai ir mokykla būtų apsaugoti nuo žalos, kurią tokie 
„Draktikantai“ galėtų padaryti. 

Pažvelgsim trumpai į tai, ko vidurinė mokykla turi reika- 
lauti iš savo dėstytojų ir į tą pasiruošimą, kurį jie dabar gauna. 


II. 


Neliesiu klausimo tų kvalifikacijų, kurių aplamai mokykla 
reikalauja iš pedagogo dėstytojo asmenybės ir kurios labai daž- 
nai būna lemiamos ir jo, ir jo auklėjamų vaikų likimui. Šiam 
reikalui nebent būtų galima padėti mokytojo profesiografijos 
studijomis ir visašališku psichologiniu tyrimu tų asmenų, kurie 
nori pasirinkti mokytojo darbą (psichotechninė atranka). 

Pirmiausiai mums įdomu, ko vidurinė mokykla reikalauja 
iš savo mokytojo. Netenka abejoti, kad žmogus gali būti geras 
mokslininkas, bet blogas mokytojas, kas dažnai aiškiai matyti 
ir universitetų praktikoj. Kiek tat liečia dėstymą, tai neužten- 
ka dalyką gerai žinoti, bet reikia dar sugebėti jį dėstyti. Moky- 
tojas turi būti ne tik dalyko žinovas, bet ir dėstymo mokovas. 
Ir nereikia turėti ypatingų vilčių kad vien tik pati mokykla pa- 
darys gerą dėstytoją. To maža. Vidurinės mokyklos dėstytojas 
negali būti tik mokytojas, bet jis turi būti kartu ir auklėtojas, 
nors tat ir mažai dar pripažįstama. Sistematinis, planingas auk- 
lėjimas reikalauja iš mokytojo dviejų dalykų: žinoti ir mokėti. 
Čia reikia žinoti pedagoginės sistemos, jų istorija, metodai ir 
t. t., o taip pat žinoti ir suprasti vaiko ir jaunuolio psichologi- 
ją, jos raidą, nukrypimus, jų pažinimo metodus ir t. t. Būti geru 

auklėtoju, reiškia sugebėti visa tai įgyvendinti, pritaikyti, tiks- 
lingai ir ekonomingai mokyklos darbo praktikoje, kurti ir kartu 
vis tobulėti. Žinoti visų pedagoginių idėjų išsivystymą per visą 
pedagogikos istoriją nuo senovės žydų iki Hitlerio yra daug 
lengvesnis dalykas, negu pravesti vieną auklėjimo idėją vienos 
klasės gyvenime! Žinias reikia rinkti vadovaujant prityrusiems 
asmenims, bet ir pramokti, įgyti praktiškų įgudimų taip pat 
negalima be atitinkamos vadovybės ir priežiūros. Dalies pedago- 
ginių bei psichologinių žinių įgyjimas reikalingas konkrečios me- 
džiagos. Jeigu ir būna psichologija ,be sielos“, tai vis dėlto ne- 
gali būti vaiko arba jaunuolio psichologo nemačius vaiko. Nega- 
lima tik iš knygų ir paskaitų išmokti pažinti vaikus ir jaunuo- 
lius, apspręsti jų psichines savybes, intelektinį lygį. Tas daly- 
kas neįmanomas lygiai taip, kaip neįmanoma išmokti smuiku 
griežti tik iš smuikavimo vadovėlio, nemačius paties smuiko. 

Tuo būdu mokyklai reikalingi pedagogai, kurie turėtų ne 
tik reikalingas asmens savybes ir bendrą išprūsinimą, bet taip 
pat 1. specialias savo dalyko žinias, 2. mokėtų jas dėstyti pagal 
didaktikos reikalavimus, 3. suprastų vaikų bei jaunuolių psi- 
chologiją ir auklėjimo uždavinius, 4. suprastų bei įvertintų sa- 
vo auklėtinius ir mokėtų auklėjimo tikslus įgyvendinti mokyk- 
linio darbo praktikoj. 

Kaip atrodo vidurinių mokyklų mokytojų paruošimas ki- 
tose šalyse? Be užbaigto specialybės išsimokslinimo, daugumas 
Europos šalių praktikuoja dar 1. teorinį pedagoginį ir 2. prak- 
tinį pedagoginį paruošimą.  Daugumoj valstybių (Vokietijoj, 
Austrijoj, Prancūzijoj, Vengrijoj, Ispanijoj, Rumunijoj) teo- 
rinis paruošimas iš pedagoginių disciplinų ir praktiniai užsi- 
ėmimai atliekami prie universitetų, o kitur specialiuose pedago- 
giniuose institutuose, turinčiuose betarpišką ryšį su universi- 
tetais (Tartu, didaktikos metodikos seminaras prie universite- 
to) arba neturinčiuose su jais ryšio (Egiptas, Panama, Norve- 
gija). To paruošimo programos laikas gana įvairus. Pav., Por- 
tugalijoj toks paruošimas trunka 2 metus, Vengrijoj 3 semes- 
trus, Danijoj 50 paskaitų pedagoginėms disciplinoms ir 20 mo- 
kyklinei higienai. Ypač įdomu pastebėti, kaip sprendžiamas 
praktikos stažo klausimas. Stažas vidurinių mokyklų mokyto- 
jams privalomas beveik visose valstybėse. Stažo laikas trunka 
nuo 1/; iki 2 metų. Dažniausiai reikalaujama vienų metų sta- 
žo (pav., Amerikoj, Belgijoj, Bulgarijoj, Vengrijoj, Suomijoj 

ir kt.); Vokietijoj, Pietųslavijoj, Dancige, Portugalijoj net iki 
2 metų. Tuo tarpu Danija, Čekoslovakija, Turkija pasitenkina 
vienu semestrų, Norvegija 4—5 mėnesiais, Egiptas 10 savai- 
čių. Praktikos stažą dažniausiai sudaro: a. pasyvioji ir b. ak- 
tyvioji dalys. Aktyviosios dalies kandidatas veda bandomąsias 
pamokas, analizuoja ir kritikuoja kitų vedamas pamokas ir t. t. 
Reikia pastebėti, kad visoj eilėj valstybių stažą atliekančių pe- 
dagogų visas vadovavimas ir priežiūra pavesta Universiteto 
pedagogikos arba psichologijos profesoriui, kas būtų tikslinga 
ir mūsų sąlygose. Praktikos stažas atliekamas arba specialinėse 
(eksperimentinėse) mokyklose (Bulgarijoj — Gymnase mo- 
dėle de Sofija, Suomijoj, Rumunijoj — Lycėe d'application) 
arba normalėse mokyklose (Vokietijoj, Belgijoj, Danijoj, Nor- 
vegijoj, Prancūzijoj). Kai kuriose valstybėse stažas atliekamas 
iš dalies eksperimentinėse, iš dalies normalėse mokyklose 
(Austrija, Dancigas, Liuksemburgas). 


Ruošiant vidurinėms mokykloms mokytojus, griežtai rei- 
kia skirti 3 momentus: 1. mokslinį lavinamąjį, 2. teorinį peda- 
goginį, 3. praktinį pedagoginį. Tiktai tada mes galime tikėtis 
sėkmingai paruošti vidurinėms mokykloms mokytojus, jei šie 
visi trys momentai bus darniai tarp savęs suderinti ir jei stu- 
dentai turės reikalingas asmens kvalifikacijas. Pažiūrėkim at- 
skirai į kiekvieną momentą. 1. Mokslinimas — visi vidurinių 
mokyklų mokytojai turi įgyti specialų išsilavinimą specialiose 
mokslo įstaigose (Universitetas, Meno ir Muzikos mokyklos, 
Kūno kultūros rūmai ir t. t.), kurių programose turi būti at- 
kreiptas dėmesys ir į vidurinių mokyklų reikalavimus dėstyto- 
jams. Turi būti, pav., ypatingai atkreiptas dėmesys į atskirų 
dalykų metodikos kursą. Vargu ar tikslinga germanistui — 
būsimam gimnazijos mokytojui gilintis į įvairius tos kalbos 
dialektus, jeigu tuo būtų skriaudžiamas geras literatūrinės kal- 
bos mokėjimas ir jos dėstymo metodika. Specialinio išsimoks- 
linimo reikalavimus ir dabar visur užtinkame, bet dažnai mo- 
kyklos interesai aukojami grynam mokslui. Dažnai pastebima 
tendencija humanitarinius arba gamtos bei matematikos moks- 
lus dėstyti studentams nepakankamai, atsižvelgiant į vidurinių 
mokyklų reikalavimus. Šita tendencija, mūsų manymu, ypač 
pavojinga Lietuvoj, kur didelis daugumas baigiančiųjų Mate- 
matikos-Gamtos ir Humanitarinių Mokslų, o taip pat ir Teolo- 

gijos-Filosofijos fakultetus, stengiasi . patekti į mokyklas*). 
Nereikia žeminti specialinių žinių lygio, bet atitinkamų disci- 
plinų profesoriai neturi užmiršti, kad iš šimto jų studentų 99 
žmonės ruošiasi būti mokytojais, ir tik 1 profesoriumi. — 
Antrąjį ir tretįjį momentą aš jungiu bendru žodžiu pedagogi- 
nimas. Pedagoginimas apima: a) auklėjimo ir dėstymo teoriją 
bei istoriją, pedologiją, vaikų psichologiją ir pan. dalykus (pe- 
dagogikos istorija, pedagogikos sistemos, bendroji pedagogika), 
b) praktiški užsiėmimai iš pedologijos, vaikų psichologijos ir 
dėstymo metodikos srities, <) praktinis stažas mokykloj 6—12 
mėn., būnant mokytojo asistentu arba praktikantu, prityrusio 
pedagogo priežiūroj. 

Visai tikslinga pedagoginimą pradėti baigus specialaus da- 
lyko kursą, gal išskyrus kai kurias metodikas. Pedagoginimas 
reiktų taip sutvarkyti, kad teorinis pedagoginis paruošimas 
eitų lygia greta su praktiniu pedagoginiu paruošimu ir su stažo 
atlikimu. Maždaug tris semestrus (gal būt kai kurioms gru- 
pėms, kaip gimnastika, dailė, užtektų 2 semestrų) kandidatas 
į vidurinės mokyklos dėstytojus turėtų atlikti savo stažą ir 
teoriškai bei praktiškai pasiruošti iš pedagogikos, didaktikos ir 
vaikų bei jaunuolių psichologijos dalykų. "Tuomet žinios būtų 
papildytos gyvenimo patyrimu, o patyrimas būtų teorijos pa- 
gilintas; tuo būdu paskaitas apie vaikų stebėjimo ir testavimo 
metodus studentai galėtų papildyti praktiškais darbais mokyk- 
loj arba Universitete, o didaktikos kursai būtų praturtinti ir 
paįvairinti studento stebėjimais pamokų metu. Jeigu prakti- 
koje kartais ne viskas eitų taip sklandžiai, kaip čia manoma, 
tai vis dėlto išnyktų tie nenormalumai, kada studentas tarp Io- 
tynų autoriaus ir naujosios istorijos egzaminų „suspaudžia“ 
dar ir vaikų psichologiją. Tokiose sąlygose turėtume iš esmės 
giminingų disciplinų natūralų bendradarbiavimą ir turėtume 
taip pat gyvą ryši tarp Universiteto ir mokyklos. Kad bando- 
moji, arba eksperimentinė, gimnazija iš tikrųjų padėtų norma- 
lizuoti vidurinių mokyklų mokytojų paruošimą, tuo, rodos, ne- 
tenka abejoti. 

Taigi, būsimiems pedagogams paruošti tektų Universitete 
paskirti apie 6 semestrus išmokslinimui specialybės srityje, 


*) Net Medicinos Fakultetui prikaišiojami panašūs trūkumai. Žiūr. 
prof. K. Buinevičiaus straipsnį 1936 m. „Medicinos“ Nr. 9. 

įtraukus keletą ir bendrojo lavinimo dalykų. Tik baigus spe- 
cialinių mokslų ciklą, kaip tat daroma Bulgarijoj, Estijoj, Grai- 
kijoj, Egipte ir kitose šalyse, apie 3 semestrus tektų dar pa- 
skirti pedagoginimui. Asmens, kurie nenorėtų būti mokytojais, 
turėtų tuo metu atitinkamuose fakultetuose giliau studijuoti 
savo specialinius mokslus, jiems pedagoginimas nebūtų priva- 
lomas. Visas pedagoginimas turėtų būti sukoncentruotas prie 
Universiteto į vieną pedagoginį institutą, gal jis būtų tarpfa- 
kultetinis, o to instituto vadovai turėtų sekti ir teorinį ir prak- 
tinį (priskiriant čia ir stažą) ruošimą būsimųjų mokytojų auk- 
lėtojų. Suprantama, stažo atlikimas galėtų būti atliekamas dar 
ir kitose mokyklose, o ne vien bandomojoj mokykloj, bet prak- 
tikantų darbo tvarką ir sėkmingumą turėtų žinoti ir prižiūrėti 
pedagoginio instituto vadovai. "Tik taip paruošti būsimieji dės- 
tytojai pedagogai bus ne tik atskirų dalykų žinovai, bet ir dės- 
tymo mokovai, o kartu, kas taip pat labai svarbu, vaikų bei 
jaunuolių auklėtojais ir vadovais. Jie ne tik žinos vaiko sielą 
iš knygų, bet taip pat mokės prie jos prieiti ir ją paveikti. 
VI. Lazersonas, 

STATISTIKA 


Vytauto Didžiojo Universiteto Medicinos Fakulteto 1936 m. rudens semestre 
įregistruotų studentų 1entelė, 


Sa RS Aa AL B Kandi- , ak 

; id dat Viso |S0o 

Nr. | Skyriaus pavadinimas | [-mas | III-čias | V-tas | VII -tas | IX -tas ias sž 
vyr. | mot. || vyr. | mot. || vyr. | mot. || vyr. | mot. vyr. mot. | vyr. | mot. | vyr. | mot. a a 

1. | Medicinos skyrius „ |54|24|75|41|48| 15 | 55 | 23 | 55 | 23 | 3 | — [290 |126 | 416 
2. „ Odontologijos „. |. 333] 6,53 | — 26 — 52 | — | — | — | — | 9164 | 173 
3. | Farmacijos „| 13[29|14| 1215, 1517 17 | — | — | — | — | 59 | 73 | 132 
70 | 86 | 95 |106 | 68 | 56 || 72 | 92 | 55 | 23 Į 3, — [358 363 | 721 


LAISVIEJI: KLAUSYTOJAI 


I. | Medicinos skyrius . | — | = | | —|—|—| | —|-|—I-|-I 1|—l 1 


Iš viso ro Ls 96 106 | 63 | 56 ŠE 55 | 23 sė 


K AH 


G Ai 


K. A 


Personalo reikalai. 


Humanitarinių Mokslų Fakulteto 
Taryba š. m. spalio mėn. 30 d. nutarė 
krėiptis į Vyriausybę su prašymu, 
kad būtų grąžintas vienas Filosofijos 
katedros vyr. mokslo personalo eta- 
tas, kuris prieš kelerius metus buvo 
panaikintas. Tą etatą užimdavo priv. 
doc. J. Štrauchas, kuriam fakultetas 
pavesdavo e. doc. p. titulu skaityti 
privalomą keliems skyriams filosofi- 
jos istorijos kursą. Priv. doc. J. 
Štrauchas skaito tuos kursus be per- 
traukos ir toliau po 4 val. savaitėje, 
nesant etatui, galėdamas gauti tiktai 
už vieną savaitinę valandą atlygini- 
mą. 


Be to, Humanitarinių Mokslų Fa- 
kultetas nutarė prašyti Vyriausybę 
duoti kiekvienai katedrai dar po vie- 
ną jaunesniojo mokslo personalo eta- 
tą. Tokie etatai labai pageidaujami, 
nes jiems esant, fakultetas galėtų 
įtraukti į mokslo darbą daugiau jau- 
nesnių žmonių. 


Lietuvos Metrikos klausimas. 


Humanitarinių Mokslų Fakultetas, 
apsvarstęs iš naujo iškeltą Lietuvos 
Metrikos klausimą, nusistatė vėl at- 
naujinti pastangas, kad Lietuvos Met- 
rika būtų grąžinta Lietuvai. Tuo rei- 
kalu bus paruoštas Vyriausybei ati- 
tinkamas memorandumas. 


A. a. prof. P. Radzvicko 
100.000 It. fondo būklė. 


Revizijos komisija iš pirm. prof. 
P. Raudonikio ir narių prof. J. Ži- 
linsko ir prof. J. Blažio, patikrinusi 
fondą, konstatavo, kad nuo 1935 m. 
spalio mėn. 8 d. iki 1936 m. spalio 
mėn. 3 d. pajamų buvo 8.030,81 It. 
Per tą laiką stipendijoms išmokėta: 


1. Šiurkui Telesforui ..... 900 lt 
2. Margeniui Jokūbui ...... 900 „ 
8. Plieskiui Vytautui ...... 900 „ 
4. Vaitoškai Ignui ........ 900 „ 
5. Stropui Algirdui ..... 590055 

Pranui 650 lt. 
5 „ 


6. Gudui - Gudavičiui 
7. Žyminio mokesčio ........ 


Viso išlaidų 5.155 It. 

Kasoje liko 2.875,81 lt. 

Apyskaita Tarybos priimta. 

Iš a. a. prof. P. Radzvicko fondo 
šių metų rudens semestre — 4!/5 mėn. 
— stipendijos po 200 litų mėn. pa- 
skirtos šiems studentams: Margeniui 
J., Kavaliauskui K., Vaitoškai Ig. ir 
Parnarauskui J. 

Pavasario semestrui — 4!/> mėn. 
— stipendijos po 200 litų mėn. pa- 
skirtos:  Kučinskui J.,  Stropui A., 
Šernui S. ir Kupriui J. 


A. a. prof. E. Nonevičiaus 
fondas. 


A. a. prof. E. Nonevičius paliko 
1.200 It. fondą premijoms už mokslo 
darbą veterinarijos srityje. Fondo lė- 
šos buvo paliktos Medicinos Fakulte- 
to Dekano žinioje, kol įsisteigs veteri- 
narijos aukštoji mokykla. Medicinos 
Fakulteto Taryba nutarė a. a. prof. 
E. Nonevičiaus vardo fondą perduoti 
š. m. rudens semestre įkurtai Kaune 
Veterinarijos Akademijai. 


Akc. B-vės GerMaPo stipendijų 
fondas. 


Akc. B-vė GerMaPo jau keletą 
metų iš eilės skiria Medicinos Fakul- 
teto studentams po 2 stipendijas. 
Dabar b-vė pareiškė pageidavimą, 
kad iš skiriamųjų stipendijų vėliau 
susidarytų stipendijų fondas; tuo 
tikslu ji pasiūlė sudaryti atitinkamas 
taisykles, pagal kurias išduotos sti- 
pendijos vėliau mažomis sumomis bū- 
tų grąžinamos. Fakulteto "Taryba, 
pritardama b-vės pasiūlymui, pavedė 
paruošti reikalingas taisykles stipen- 
dijų komisijai. 


Šiais mokslo metais  Akc. B-vės 
GerMaPo skirtos 2 stipendijos po 
1.000 litų teko: IX sem. studentui 
medikui Vileišiui Viliui ir V sem. 
farmacininkui Kanopkai Eduardui. 


Knygų rėcenzijos 


„DARBAI IR DIENOS“, Huma- 
nitarinių Mokslų Fakulteto literatū- 
ros skyriaus žurnalas, V knyga. 
Red. prof. V. Krėvė Mickevičius. Hu- 
manitarinių „Mokslų Fakulteto leid., 
303 pusl., Nr. 8. Kaunas, 1936 m. 

Šioje „Darbų ir Dienų“ knygoje 
išspausdinti V. Maknicko ir V. Lau- 
rinaičio diplominiai darbai. Tik gai- 
la, kad tai ten nepažymėta: ir pla- 
tesnei visuomenei būtų įdomu sužino- 
ti, kad tai paties fakulteto išauklėtų 
mūsų jaunų literatų vertingi rašiniai. 

V. Maknicko darbas — plati mo- 
nografija apie Gabrielių Landsbergį- 
Zemkalnį, vieną iš mūsų teatro pio- 
nierių. Darbas pasižymi dideliu 
kruopštumu ir tyrinėjamo objekto 
meile. Autorius apklausinėjo kelio- 
lika ano meto mūsų teatro darbuoto- 
jų ir nepatingėjo peržiūrėti ano laiko 
spaudą, gausiai pasirinkdamas iš ten 
faktų ir ištraukų savo veikalui. Au- 
torius netiek domisi privačiu G. 
Landsbergio gyvenimu, kiek bando 
išsamiai charakterizuoti jo visuome- 
ninę veiklą ir pažiūras, iškeldamas 
aktualias ano laiko problemas (jung- 
tuves su svetimtautėmis, bajorų klau- 
simą, lietuvių ir lenkų santykius) ir 
iliustruodamas G. Landsbergio pažiū- 
ras gausiomis ištraukomis iš jo pub- 
licistikos. Taigi čia duota ne vien 
G. Landsbengio biografija bei charak- 
teristika, bet ir mūsų tautinio atgimi- 
mo istorijos geras puslapis. Noriu 
tik atitaisyti vieną G. Landsbergio 
biografijos netikslią smulkmeną, ku- 
"ri, rodos, kartojama ir kitų, apie G. 
Landsbengį rašiusių. G. Landsbergis 
yra gimęs ne Linkuvos valsčiaus 
Kompanščiznos dvare, bet Pumpenų 
parapijoje, Birželių dvare (žinia iš 
Linkuvos bažnyčios metrikų knygų). 

Antroje pagrindinėje monografijos 
dalyje autorius nagrinėja G. Lands- 
bergio, kaip teatralo, veiklą; charak- 
terizuoja G. Landsbergį kaip režiso- 
rių, aktorių, dramaturgą, vaidinimų 
organizatorių, apskritai, kaip žmogų 
labai susirūpinusį, tiesiog sirgusį lie- 
tuvių teatro reikalais. Drauge auto- 
rius plačiai apibūdina mūsų teatro 
būklę anuo laiku — jo vargus ir 
evoliucijos bruožą. Iš pradžių lietu- 
viškas vaidinimas buvęs tik tam tikra 


patriotinė manifestacija, todėl ir ne- 
turėta didelių meniškų pretenzijų. 
Tačiau ilgainiui tasai mėgėjų teatras 
ėmęs smukti. Tada suprasta reika- 
las kelti mūsų teatro meniškąjį lygį 
ir kurti jau profesionalų teatrą. G. 
Landsbergis buvęs vienas iš uolių 
tos minties skelbėjų. Toje monogra- 
fijos dalyje taip pat nepašykštima 
ištraukų. "Tai, tiesa, išplečia veikalą, 
betgi duoda jam daug gyvumo, vaiz- 
dingumo, na ir tam tikro lengvumo. 
Monografija gali būti ir platesnės vi- 
suomenės mielai paskaitoma. Šiaip- 
jau veikalas — gražus įnašas į ne- 
pergausią mūsų teatro istorijos lite- 
ratūrą. 


V. Laurinaičio darbe nagrinėjamas 
Daukanto bene pats pirmasis Lietu- 
vos istorijos bandymas — ,„Darbay 
senuju Lituwiu yr Žemaycziu“. Tas 
Daukanto veikalas yra labai įdomus 
mūsų kultūros bei literatūros istori- 
kui. Jis nukelia Daukanto literatū- 
rinę veiklą į daug ankstesnius laikus: 
vienas „Darbų“ nuorašas turi 
1822 m. datą. Taigi „Darbay“ 
rodo, kad Daukantas vos baigęs uni- 
versitetą - ar net tebestudentaudamas 
jau rašė Lietuvos istoriją. "Tuo pa- 
čiu „Darbay“ duoda ir medžiagos 
XIX a. pradžios lietuviškajam sąjū- 
džiui nušviesti. Deja, ligi šiol į „Dar- 
bus“ neatkreipta reikiamo dėmesio, 
nors jau 1929 m. prof. Vacl. ir Myk. 
Biržiškos „Darbus“ išspausdino (Un- 
to bibliotekos leidinys). "Todėl V. 
Laurinaičio sumanymas panagrinėti 
„Darbus“ tikrai sveikintinas. 


V. Laurinaičio rašinyje randame 
gražią „Darbų“ charakteristiką: pa- 
nagrinėtos Daukanto tautinės idėjos, 
pažiūros į istoriją, parodyta Dau- 
kanto didelė savo krašto žmonių mei- 
lė, sumaniai parankiota pavyzdžių 
Daukanto beletristiniam stiliui apibū- 
dinti. Tačiau gal kiek per maža at- 
kreipta dėmesio į to laiko Lietuvos 
kultūrinį gyvenimą, ypač į to laiko 
istorijografijoje vyravusias idėjas; 
taigi permaža tesurišta S. Daukan- 
to „Darbay“ su gadyne. Juk meilę 
ir pagarbą gimtajai istorijai, gėrėji- 
mąsi protėvių žygiais, supratimą is- 
torijos reikšmės auklėjime bei tauti- 
nės sąmonės gaivinime — visa tai 

*andame ne tik S. Daukanto „Dar- 
buose“. Atkreipę dėmesį į tuos da- 
lykus, ir patį S. Daukantą geriau su- 
prastumėme ir teisingiau įvertintumė- 
me. Žinoma, sunku dėl to būtų kal- 
tinti autorių, nes tas laikas dar ma- 
žai teištyrinėtas, medžiaga išblašky- 
ta, iš dalies Kaune net neprieinama. 
V. Laurinaičio darbas taip pat pa- 
sižymi gyvu ir vaizdžiu stiliumi; an- 
tai, ypač temperamentinga ir ryški 
„aukso laisvių“ netekusios bajorijos 
charakteristika (242 pusl.). 


V. Mc. 


L. Karsavinas, „EUROPOS 
KULTŪROS ISTORIJA“, V t., I d. 
V. D. Universiteto Humanitarinių 
Mokslų Fakulteto leidinys. Kaunas, 
1936 m. XVIII + 368 pusl. 

Šiame jau penktame plačiai užsimo- 
tos Europos kultūros istorijos tome 
autorius dėsto XIV ir XV amžius. 
Dabar išleistoje I dalyje vaizduoja- 
ma Avignono popiežių, Prancūzijos, 
Italijos ir Anglijos kraštų istorijos. 
Ryšium su Avignono popiežiais, lie- 
čiama ir Vokietijos istorija pirmoje 
XIV amž. pusėje, prie kurios priker- 
giama ir rytinių tautų, kur siekė vo- 
kiečių įtaka, kaip antai, vengrų, če- 
kų, Tenkų ir lietuvių buities apžval- 
ga. Trumpai apžvelgiama Lietuvos 
istorija nuo Mindaugo iki Krevos uni- 
jos. 

Laikydamas istorijos procesą dau- 
įginga vienove, autorius visur sten- 
giasi surasti labai skirtinguose reiš- 
kiniuose bendrus elementus ir, juos 
iškeldamas aikštėn, sukurti vieningą 
Vakarų Europos kultūros vaizdą 
XIV—XV amž. Nors autoriui pir- 
moje galvoje rūpi kultūros istorija, 
"tačiau, tardamas istorijos procesą iš 
esmės nedalomą esant, jis neapeina 
nei politinės, nei socialinės istorijos. 
Kai kurie politiniai reiškiniai, kaip 
šimto metų karas, popiežių politikavi- 
mas Italijoje ir kitur, smulkiai nu- 


Leid 
„ATHENAEUM“, Teologijos - Fi- 
losofijos Fakulteto žurnalas, VII t. 
1-as sąs, 1936 m., 136 pusl. Red. 
Juozas Eretas. Turinys: 1) Ma- 
Tija Andziulytė- Ruginie- 

šviečiami. Tačiau daugiausia dėmė- 
sio kreipiama kultūriniams fakto- 


riams: religijai, mokslui, literatū- 
rai, menui. Tuo būdu autorius vaiz- 
duoja  įžymiausį to meto kultūrinį 


sąjūdį — renesansą. Šiuo atveju au- 
torius eina perdėm analytiniu keliu: 
iš atskirų filosofinių, literatūrinių, 
meno ir politinių kūrinių jis kuria 
Italijos renesanso visuomenės pasau- 
lėžiūrą. Eidamas su tradicine  pa- 
žiūra, prof. L. Karsavinas mato re- 
nesanse du esmingus momentus: in- 
dividualizmą ir empirizmą. Pirmasis 
atitraukė renesanso atstovus nuo vi- 
suomenės, antrasis — nuo antlaikinio 
pasaulio. Tad Italijos renesansas iš 
esmės ir antisocialus ir antireliginis 
sąjūdis. Nors mūsų autorius protar- 
piais ir pažymi sąryšį tarp šio Italijos 
sąjūdžio ir anksčiau—XII, XIII amž. 
— pasireiškusių, ypač Prancūzijoje, 
naujų dvasios srovių (kurios davė 
progos žymiam Amerikos istorikui 
Haskinsui tą laikmetį ir vadinti re- 
nesansu), tačiau jis laiko Italijos re- 
nesansą iš esmės skirtingą nuo jų. 
Taigi prof. L. Karsavinas skiriasi nuo 
švedų mokslininko J. Nordstrėmo, ku- 
ris mano Italijos renesansą buvus 
ankstyvesnių Prancūzijos dvasinių są- 
jūdžių tęsiniu (žiūr. jo veikalą: 
Moyen-A4ge et Renaissance. Paris, 
1933). 

Analytiškai dėstydamas kultūros 
istoriją, autorius kiek nuodugniau 
nušviečia žymesniųjų to laiko dvasios 
atstovų kūrybą, pažymėdamas jų vie- 
tą bendroje kultūros evoliucijoje, Tai- 
gi, skyreliai apie Marsilijų Paduvietį, 
Boccaccio,  Petrarcą, Wicklifą ir 
Chaucerį galima laikyti itin konden- 
suotais, bet atbaigtais essays apie 
tuos naujų laikų korifėjus. 

Veikalas parašytas lengva, aiškia 
kalba. Jis gali būti patrauklus ne 
tik istorikams, bet ir šiaip šviesuo- 
liams, kurie domisi naujos Europos 
kultūros geneze. E 

J. Jakštas. 


1niail 
nė, Žemaičių christianizacijos pra- 
džia (3—64 pusl.), 2) Vysk. Pet- 
7as Pr. Bučys, M. I. C., Rusai 
-stačiatikiai ir sentikiai Lietuvoje 
(65—163 pusl). 


Universitetą baigusieji 


Medicinos Fakulteto Tarybos posė- 
džiuose š. m. spalio mėn. 21 d. ir 
lapkričio mėn. 11 d. pripažinti: 


Medicinos gydytojo diplomai: 


1. Dagovičiui Josifui-Leizeriui 
pažymiu gerai, 

2. Volpertui Jankeliui su pažymiu 
gerai, 

8. Januškevičiui Zigmantui su pa- 
žymiu gerai, 

4. Levi Peisachui su pažymiu gerai, 

5. Safui Edvardui-Gotlibui su pa- 
žymiu gerai, 

6. Feldšteinui Levui 
patenkinamai, 

7. Uldukiui Jonui su pažymiu ge- 
rai, 

8. Ambrazaičiui Kazimierui su pa- 
žymiu gerai, 

9. Sadauskui Jurgiui su pažymiu 
patenkinamai, 


su 


su pažymiu 


10. Plieskiui Vitoldui 
gerai. 


su pažymiu 


Dantų gydytojo diplomai: 
1. Bortkevičiutei Janinai-Irenai su 


pažymiu gerai, š 
2. Pauziskytei Šeinai su pažymiu 


patenkinamai, 

3. Stanionytei Adelei su pažymiu 
gerai, 

4. Dvoreckaitei, Chajai su pažy- 
miu gerai, 

5. Kleimanaitei Libai su pažymiu 
gerai, 


6. Garbaitei Judif su pažymiu pa- 
tenkinamai. 


Chemiko-vaistininko diplomai: 


1. Srebnickiui Aizikui su pažymiu 
gerai, 

2. Čechanauskui Abramui su pažy- 
miu patenkinamai, 


V. D. U-to Bibliotekoje naujai gautos 


knygos ir 


19. Četvertinnij period. 
V. 9. Kiiv, 1985. Ež. 356 I. 
20. Minerva, 32. Jahrg. Berlin, 
Leipzig, 1936. Dp. 28. 


21. Informations sociales. 


Vol. 54-5. Genėve, 1935. 
Br LAD L 
22. Žurnal Institutu ma- 
tematiki 1985. Nr. 8—4. 
Inv. 148688. 
23. Nachrichtenblatt  fūr 
Deutsche Vorzeit. 11. 


Jahrg. Leipzig, 1985. Dž. 1129. 
Rėsumė mensuel des 
travaux de la Sociėtė 
des Nations. Vol. 15. Ge- 
nėve, 1935, NL. Ap. 3. 
Glasnik Skopskog Na- 
učnog Društva. Kn. 1—14. 
Skoplje, 1925—834. Ež. 920. 


24. 


25. 


26. Zbirnik prac zoologič- 
nogo muzeju. Nr. 14. Kiiv, 
1935. Ež. 827. 

27. Senatue un maksla. I—II. 1936, 
Riga. Inv. 148385. 


Inv. 148897. 


v . 
žurnalai 


Rėsumė mensuel des 
travaux de VOrganisa- 
tion internationale du 
Travail. Genėve, 1935. 
B:.L:T.-Ap: 8; 
Biochemische Zeit- 
schrift, 284 Band. Berlin, 
1936. Dž. 239. 
Suomalais - Ugrilaisen 
Seuran Toimituksia, 


LXX. Helsinki, 1935; 
Suomalais - Ugrilaisen 
Seuran Toimitmksia, 
LXXI. Helsinki, 1986. Dž. 396. 
Journal fūr die reine 
und angewandte Ma- 
thematik. Bd. 174. Leipzig, 
1936. Ež. 212. 
Geologičnij žurnal T. 
I, V. 8—4: Kiiv, 1985. 
Geologičnij žurnal. T. 
2, V. 1—2. Kiiv, 1935. Dž. 1861. 
Zeitschrift fūr wis- 
senschaftliche Zoolo- 
gie. Bd. 147. Leipzig, 1936. 
Dž. 199, 


28. 


29, 


80. 


31. 


32. 


33, 

84. 
35. 


86. 


37. 


38. 


39. 


40. 


41. 


43, 


44, 

Zeitschrift fūr analy- 
tische Chemie. Bd. 108. 
Miūnchen, 1935. Dž. 220. 
Kolloid - Zeitschrift. 
Band 74. Dresden und Leipzig, 
1936. Ež. 4. 
Ukrainska Akademija 
Nauk. Naukovi Zapis- 
ki Institutu Istorii 
Materialnoj kulturi. 
Kn. 83—4. Kiiv, 1985. Ež. 867. 
Handbuch der biologi- 
schen Arbeitsmetho- 


den. Abt. 5.. Teil. 8. Berlin, 
Wien, 1935. D. 28499/s. 
Pamiętnik VI pow- 


szechnego zjazdu his- 
torykow polskich Ww 
Wilnie 17—20 wrzešnia 
1985 r. I. Referaty. Lwėow, 
1935. Inv. 148655. 
Umanškij, O. A., Mar'in, V. A., 
— Do rozrachunku dov- 
gich i bagatoprogin- 
nich balok na pružnij 
osnovi. Kiiv, 1935. 
D. 42284. 
Trenerry, C. F., — The ori- 
gin and early history 
ofinsurance, London, 1926. 
D. 42222. T. f. 
Belachov, J. L., Dem'ianovič M. 
P, — Lečenie kožnych i 
veneričeskich bolez- 
Moskva, Leningrad, 1934. 
D. 41032. 
Handbuch der biologi- 
schen Arbeitsmetho- 
den. Abt. IV, Teil 1—2. 
D. 28482. 
L. Kolankowski, — Sylweta 


nej. 


Jagiellonėw. Warszawa, 
1934, Inv. 148731. 
Roloff, Gustav, Dr, — Ge- 
schichte der europai- 


45. 


46. 
47. 


48. 


49. 


50. 


51. 


52. 


54. 


55. 


sechen Kolonisationseit 
der Entdeckung Ame- 
zikas. Heilbronn, 1913. 
D. 42286. 
Sidorowicz — Czerniewska, 
Sprawa emisarjusza 
Michala Wollowiczazr. 
1883. Grodno, 1934. 
Inv. 148724. 


Krože. Krakow, 1901. 

Inv. 148729. 
Handbuch der Experi- 
mentžlphysik. Bd. 16. 
Teil IL. Leipzig, 1936. 

Inv. 149002. 
Wagnon, Henri, — Concor- 
dats et droit interna- 
tional. Gembloux, 1935. 

Inv. 148698. 
Honik, Z, — Urząd podwo- 
jewodziego w Wielkiem 
Księstwie Litewskiem. 
Wilno, 1935. Inv. 148726. 
Nordsieck, Fritz, | Dr., 
Grundlagen der Orga- 
nisationslehre. Stuttgart, 
1934, D. 42847. T. f. 
Maldups, A. Latvijas 
lauksaimnieciba 1934 
gada. Riga, 1935. D. 42247. 
Kohutek, Ludwik, Dobra 
Wielkie Soleczniki. Wil- 
no, 1934, Inv. 148657. 


„ Keynes, John. M, — The ge- 


neral theory of em- 
ployment interest and 
money. London, 1936. 
Inv. 148430. T. f. 
Linhardt, Hanns, — Die Kont- 
rolle im Bankbetrieb. 
Stuttgart, 1926. D. 42424. T. f. 
Abrosimov, M, — Cennost' 
deneg. Tom I. Charbin, 1928. 
Inv. 147153, 

114 11 aerobacilų 

SPAUDOS FONDE 


V. 


1 

Naujos knygos 


D. U. nauji leidiniai: 


Prof. L. Karsavinas — EUROPOS KULTŪROS ISTORIJA, 
V t. Lt. 12—. 


MŪSŲ TAUTOSAKA X tomas. Red. Prof. V. Krėvė - Mickevičius. Lt. 5. 
DARBAI IR DIENOS V tomas. Red. Prof. V. Krėvė - Mickevičius. 
RĖZOS DAINOS I tomas. Red. Prof. M. Biržiška, Lt. 22,—. 


MEDICINOS FAKULTETO DARBAI III t. 2 sąsv. Red. Prof. P. Avi- 
žonis. Lt. 12,—. 


MATEMATIKOS - GAMTOS FAKULTETO DARBAI XI tomas. Red. 
Prof. A. Purėnas. Lt. 10—. 


Spaudos Fondo naujienos: 


1; 


Prof. J. Blažys — TOLERANCIJA, kaip kultūros pagrindas. 
Naujas įdomus pasaulėžvalgos ir kt. kultūros klausimais aktualus vei- 
kalas. Lt. 3,—. : 

Prof. K. Pakštas — APLINK AFRIKA II t. Ir šis tomas, kaip 
ir pirmasis, gausiai iliustruotas, kas dar pagyvina nuotykingus geografo 
kelionių įspūdžius. I t. Lt. 3,50; IT t. Lt. 3,—. 

M. Miškinis — DIDŽIŲJŲ RAŠYTOJŲ SILUETAI. Apžvalginiai 
kritikos straipsniai apie Šatobrianą, Baironą, Gogolį, Dostojevskį ir L. 
Tolstojų. Lt. 2,50. 

K. Plačenis — PULKIM ANT KELIŲ... Originalus veikalas iš 
kun. Strazdelio gyvenimo. Romano I d. jau išėjo. Lt. 2,50 

J. Biliūno — RAŠTAI. Red. prof. A. Janulaitis. Biliūno raštais 
Sp. Fondas pradeda naują biblioteką „Lietuvių klasikai“. (Spaudoje). 
K. Korsakas-Radžvilas — KRITIKA. Kritikos straipsniai 
apie naująją mūsų literatūrą bei jaunuosius rašytojus. Sp. F. komisas. 
Lt. 4—. 

Mirko Jelusič — KROMVELIS. Naujas istorinis romanas apie 
didįjį anglą, lordą - protektorių Kromvelį, kuris nutiesė gaires Anglijos 
galybei. Dabar Sp. Fondas išleido abu tomus iš karto. R 
V. Šekspyras — KARALIUS LYRAS. Vienas gražiausių šio kla- 
siko veikalų. „Liter. Panteono“ bibliotekos 19 nr. Iliustr. Lt. 83,—. 
Knut Hamsun — PORUDENS DANGUMIT. Naujas Hsmsuno 
romano vertimas. Hamsuno raštus mūsų skaitytojai mėgsta. Lt. 2—. 


Užsienio knygos ir žurnalai: 


Spaudos Fondas pastaruoju metu plačiai aprūpina lietuviškąją inteligentiją 
mokslo ir grožinės literatūros knygomis svetimom kalbom: anglų, prancūzų, 
vokiečių ir kt. Užsienio knygos labai pigiai skaitomos: kataloginės knygų 
kainos verčiamos dienos kursu į litus ir nepridedama jokių porto išlaidų ir 
4 4. Todėl knygos išeina tik po kelis litus, už kurias anksčiau reikėjo mo- 
kėti žymiai brangiau. 


Išrašomi žurnalai ir laikraščiai kataloginėmis kainomis. 


"Naujų 
TELEFDNKEN 


"imtuvų moderniš- 
ka konstrukcija ir 
garsų puikus per- 
davimas ne tiktai 
stebina, betir su- 
žavi kiekvieną 

"klausytoją, kaip 

radio specialistą 

laip ir muziką, 
nes nauji TELEFUNKEN imtuvai yra ne tik PUIKŪS 

RADIO APARATAI, bet kartu ir MUZIKOS INSTRUMENTAI. 


Visas Jūsų teoriškam ir praktiš- 
kam darbui reikalingas knygas, 
žurnalus, disertacijas ir t. t. 


vokiečių, prancūzų ir anglų kalbose pristato 


„PRIBACIS“ 


Kaunas, Laisvės al 48 


Knygynas vakarų Europos lite- 
ratūrai. Jis teikia Jums nemo- 
kamai visas reikalingas žinias 
apie Jūsų srities literatūrą. 

